qundao/data-zh-poetry huggingface dataset:
范司马东先生怜仆羁孤客旅邀仆观白鹦鹉复饮之以美酒仆金华贱人也怀恩感意报之以诗
作者：吴孺子
朝代：明

夫子怜飘泊，相邀过草堂。尊浮桑落酒，鸟出雪衣娘。石色寒侵户，苔香细入床。醉来如意舞，容得旧疏狂。
览镜
作者：吴孺子
朝代：明

十载成飘泊，三年失所亲。今朝试览镜，如见意中人。
访天圣寺长老
作者：吴孺子
朝代：明

吴兴天圣寺，长老有余工。种药寒云外，分泉杳霭中。看心孤月满，照影万缘空。我是陶元亮，常来访远公。
贻石公
作者：吴孺子
朝代：明

石公菩萨性，怜我在羁旅。前者冲雨来，援止此避暑。只尺僦西邻，两家闻细语。日渐枕席清，闭门自楚楚。岂敢称高卧，无才当独处。闲傍夕阴移，瘦骨临江渚。或就庐山隐，孰能弃尔汝。
赠僧月沧
作者：吴孺子
朝代：明

孤云不知处，野雪见行踪。一饭饱时少，随缘沧海东。香床通水月，清磬出花宫。欲结庐山社，谁能问远公？
赠关中王解元图
作者：吴孺子
朝代：明

山中一相见，知汝是秦人。爱月乡心减，迷花客路新。云霄岂尽意，诗赋不无神。异日还家去，长安正早春。
送张丹石游维扬
作者：吴孺子
朝代：明

张公别我去，去去到扬州。若见陆无从，新诗不用求。僦居秋叶黄，莫近城南楼。楼高思故乡，终日多离忧。江北苦寒地，必须得重裘。重裘若不暖，请君上酒楼。酒楼东水关，有女似莫愁。十指玉削成，好弹古箜篌。三日醉不起，改作张丹丘。
郊行赠赵汝师先生
作者：吴孺子
朝代：明

学生行春日，阳和处处同。莺啼千嶂外，人醉百花中。彩服迎官舍，丹书出汉宫。相如辞赋里，深有太平功。
醉归
作者：吴孺子
朝代：明

风磴云梯手自扶，飞花如意引归途。莫教水气醒余醉，宁使儿童厌再沽。
长春道院后楼
作者：吴孺子
朝代：明

危楼迥木末，千里暮云开。细雨长江去，斜阳孤鸟来。客鬓愁中换，乡心病后催。一声何处笛，故故向人哀。
闲居
作者：吴孺子
朝代：明

积雨暗空林，湿云飞不起。日暮鸟鹊喧，幽人不得语。
雪罪诗呈王使君
作者：吴孺子
朝代：明

忆在广陵初，移船问相识。君骑白马天上来，手把铜章好颜色。东风袅袅吹落花，下马邀予入酒家。珊瑚宝玦不当事，箜篌锦瑟又琵琶。掀髯啧啧爱我诗，三年与我闽中期。是时我尚有妻子，到家不肯轻别离。遂使君心长荆棘，老我至今有所失。望君恕我如醉人，白头江上入骨贫。残杯冷炙度朝夕，东邻西舍谁为亲。感君常反仄，仰天徒叹息。君当扣我胫，不死是为贼。
霁后作
作者：吴孺子
朝代：明

雨前风更急，霁后夕流昏。云拥苍厓树，花明白水村。饥寒谁比数，老病我犹存。万事俱寥落，归来但掩门。
题画
作者：吴孺子
朝代：明

玉露凌寒万壑空，洞庭秋水醉芙蓉。小舟不放寻诗梦，撑入村南卧晚风。
饮钱大花树下
作者：吴孺子
朝代：明

平堤水漫小红香，醉后风来花满床。无奈黄鹂仍劝酒，数声飞过竹边墙。
江行
作者：吴安国
朝代：明
体裁：五言绝句

江树浮疑没，江云散复凝。疏灯明极浦，处处有鱼罾。
游武夷
作者：吴安国
朝代：明
体裁：古风

十年怀名山，薄游未能至。弭节偶兹辰，探奇始欣遂。层峰抱回合，长林引深邃。烟霞锁冥濛，指顾诧灵异。玉函閟遗封，胜迹符往记。洄沿九曲溪，溪溪落空翠。水木澹澄晖，泠风送馀吹。登临两称绝，幽期惬遐企。愿谢区中缘，浮生永斯寄。
登北固山甘露寺
作者：吴安国
朝代：明
体裁：五言律诗

寺忆南朝古，山横北固遥。千峰围铁瓮，双髻拥金焦。隔岸维杨树，空江建业潮。高楼信多景，秋意独萧条。
秋日偕孙太史万都谏王比部侯奉常赵大行郊游憩禅寺得远字
作者：吴安国
朝代：明
体裁：古风

嘉辰值休沐，晴郊恣游衍。秋色凄以清，深怀托所遣。回飙振丛樾，閒云入幽巘。眷言二三友，同心自缱绻。垂杨十里阴，清流一溪转。稍憩初地偏，顿觉尘心远。归镳故夷犹，移觞欲忘返。何当置丘壑，一笑谢轩冕。
领郡出都留别诸君
作者：吴安国
朝代：明
体裁：古风

明时忝嘉招，薄游谢远度。孤衷夙寡谐，恬漠有遐慕。结交二三子，实以贤豪故。览故穷皇坟，摛华托豪素。本乏希世资，还甘守迟暮。襆被辞旧庐，分襟阻清晤。徘徊恋馀尊，慷慨即长路。
如梦令·春暮别张允升
作者：吴宗儒
朝代：明

花落春归时节，满目杨花飞雪。杯酒几多情，愁对东风话别。声咽，声咽，去后相思啼癊。
春夜钱塘江行
作者：吴宗儒
朝代：明
体裁：五言绝句

小艇发江干，入夜东风起。带雨挂轻帆，西行三百里。
游黄山
作者：吴宗儒
朝代：明
体裁：古风

九月秋气高，抗策恣游眺。天都陟崔嵬，洞门入窈窕。缓行憩松根，徙倚临霞峤。探奇壑转深，揽胜景逾妙。山溪萦以纡，石壁陟而峭。瀑布挂晴川，悬厓回夕照。地与仙境俱，凌厉讨佳要。孙阮予非伦，于焉学长啸。
雨中
作者：吴宗汉
朝代：明
体裁：七言绝句

卧听黄梅三日雨，小池青草乱鸣蛙。朝来还倚柴门立，落尽墙东梓树花。
雨中赴饮
作者：吴宗汉
朝代：明
体裁：七言律诗

烟云漠漠近黄昏，门径苔深印屐痕。沧海座中山带郭，鹁鸠声里雨连村。秋风落叶仍愁鬓，长笛当楼欲断魂。狂客频来君莫笑，山公曾醉习家园。
题扇
作者：吴宗汉
朝代：明
体裁：七言绝句

归鸿遥带夕阳飞，孤磬千峰野色微。閒对白云成坐久，不知空翠湿秋衣。
题画
作者：吴宗汉
朝代：明
体裁：七言绝句

溪边木槿绕门栽，窗下楸枰向午开。忽隔秋云吠山犬，抱琴谁过石矼来。
满庭芳
作者：吴宗达
朝代：明

蕉长青笺，笋抽斑管，闷怀欲写无多。鸾台凤阁，心事久蹉跎。小搆数篆茅屋，但傍取、千顷澄波。扁舟系，酒筒茶灶，随意泊烟萝。知音三两客，朝朝暮暮，百遍相过。判冷吟闲醉，雅谑狂歌。风雨不妨闭户，凭栏处、嫩蕊柔柯。君知否，才情标格，千载忆东坡。
幽亭
作者：吴宝
朝代：明
体裁：七言律诗

幽亭寂历绝嚣尘，谁向亭中寄此身。翠竹苍松相结伴，清泉白石共为邻。嘤嘤谷鸟如求友，灼灼红花似笑人。我欲移家傍云月，未知主者肯容亲。
思耕
作者：吴宝
朝代：明
体裁：七言律诗

思耕寄迹野塘边，好似王维在辋川。篱落净除侵笋草，石池深贮灌花泉。风清柱槛飘金粟，雨久苔阶匝翠钱。更有一般堪爱处，白云铺地可供眠。
渔家
作者：吴宝
朝代：明
体裁：七言律诗

新渎桥边遁世翁，自从渔业长儿童。牵萝漫补低茅屋，剪苇频修旧钓篷。铁笛一声秋月白，蓑衣独晒夕阳红。明当拟入飞熊兆，平步青云上九重。
贺新婚
作者：吴宝
朝代：明
体裁：七言律诗

锦帐重围洞府深，紫云红雾夜沉沉。仙郎缥缈来蓬苑，神女娉婷下碧岑。宝鼎椒兰浮瑞霭，瑶台丝管靡春音。百年谐乐知何似，永效鸾凰与瑟琴。
送友上京
作者：吴宝
朝代：明
体裁：七言律诗

东风吹暖雨初晴，正值吾兄上玉京。书剑十年劳入梦，功名一旦喜登瀛。梅飘香雪沾征旆，柳映残星拂去程。准拟秋初归故里，锦衣乌帽拜春庭。
元夕观灯应制
作者：吴实
朝代：明

元夕春回不夜天，鳌峰高耸御筵前。琼花满缀蓬壶树，玉蕊平开太华莲。万井笙歌来锦绣，五云楼阁俨神仙。小臣何幸蒙恩赐，恭祝皇图亿万年。
养拙斋
作者：吴实
朝代：明

大朴本无物，淳风轶唐虞。居巢与处穴，此外将焉图。世道日沦降，人心良亦殊。非徒徇雕采，巧伪相萦纡。夫子抱真性，乃在玄牝初。持心远矫亢，应物随空虚。直道行若拙，正言谋恒疏。仪秦笑周孔，此道彼为迂。怡然养吾真，天命其何如。
分得九仙观送林信
作者：吴实
朝代：明

丹丘琳馆倚崔嵬，灵境清都世外开。三岛霞光凌日月，九霄云影接楼台。道人玉骨壶中蜕，仙客瑶笙鹤上来。君去登临多胜槩，秋风偏醉葛洪杯。
四月初一到和州府家城驿
作者：吴实
朝代：明

昨日尚馀春，兹晨夏火新。麦风吟短帽，梅雨湿轻尘。芳草迷洲屿，垂杨暗渡津。途中惊岁月，王事未回轮。
宿太湖山寺
作者：吴实
朝代：明

一骑白云深，投鞭入远林。断霞将夕照，归鸟下幽岑。说法窥禅性，焚香静客心。空门聊一寄，明发又骎骎。
宿英武城遇雨有怀京南知己
作者：吴实
朝代：明

解鞍日暮宿山城，无那西风送雨声。漏远不闻宵柝警，馆荒惟对夜灯明。衾依古箦吟边冷，叶响虚窗梦不成。遥想江南知己别，相思多少故人情。
寄池景大校官
作者：吴实
朝代：明

旅食京华又一年，怀君何处独凄然。故人零落知谁在，独客暌离祇自怜。残叶晚风惊远听，古梅寒月对愁眠。旧时鹤岭閒吟客，长忆风流剡曲船。
带湖别墅
作者：吴实
朝代：明

何地最清幽，飞轩瞰碧流。倾杯鱼鸟醉，捲幔水云浮。夜月凌鲛室，凉风入雀舟。兴来濯缨袂，天地等蜉蝣。
松轩
作者：吴实
朝代：明

直干凌霜古，清辉似草堂。倚栏苍雪冷，捲㡢翠云凉。向日秋停盖，和风晚奏簧。期君贞节操，持此到岩廊。
歌风台
作者：吴实
朝代：明

泗上高台旧汉封，昔人曾上此歌风。咸阳鹿去雄图尽，芒砀龙归帝业空。断碣古苔寒雨积，危基低树夕阳红。客游到此堪乘兴，醉把金尊送落鸿。
环翠楼
作者：吴实
朝代：明

胜地留佳赏，楼台亦壮哉。群峰连海岱，真境接蓬莱。捲幔清辉入，凭栏爽气来。虚明澄霁景，潇洒轶浮埃。赋为登临作，怀因眺望开。丹岩明向席，空翠落衔杯。井干多陈迹，齐云半绿苔。多君清致在，何日共徘徊。
竹林书舍
作者：吴实
朝代：明

别构宜清赏，翛翛竹满林。秋风疑凤舞，春雨讶龙吟。翠色全侵席，凉声半在琴。悬知君子操，共结岁寒心。
编脩陈果之话别
作者：吴实
朝代：明

火云六月腾赤霄，人间大地皆炎歊。连峰飞鸟不容越，君行别我如旋飙。知君久作家林别，堂上双亲鬓成雪。九重诏许暂承欢，千里驰驱不知热。我家桑梓旧连阴，夙昔交情最独深。十载同吟泮池水，有时共醉东溪林。青霄高步君先着，愧我年来尚萧索。离别长怀夜月吟，故情不道秋云薄。君自长才意气豪，桂林先得一枝高。玉堂天上魁黄甲，金马门中赐锦袍。伊予蹇劣知何用，也学云霄逐鹓凤。积水长天恨远心，青山故国悬空梦。玉堂相见即成欢，却念人生会合难。更无儿女分离态，但作家林醉里看。
芜城
作者：吴实
朝代：明

芜城自古盛繁华，玉辇巡游炀帝家。旧业消沈馀郡郭，青山迢递长桑麻。古堤尚有亡隋柳，后苑终无废汴花。行客登临多纵醉，百年兴废谩空嗟。
虎溪三笑
作者：吴实
朝代：明

远公三笑地，陶陆是同流。明月清溪晚，凉风碧树秋。高怀轶今古，馀韵出林丘。自愧牵缨冕，宁同莲社游。
赋得富春山送人归闽
作者：吴实
朝代：明

君不见富春山，富春山色行人看。层峦叠嶂带江渚，垂萝鸟道青漫漫。钓台百尺凌空险，石磴萦纡紫苔掩。芳草洲前翠欲流，夕阳渡口晴如染。羊裘钓叟今何在，千古行人增感慨。不见高风动客星，空馀濑水流东海。今日山前歌送君，明朝山下便离群。片帆直指桐江过，薄暮猿声那忍闻。
赋得瓜步寒潮送董教授之扬州
作者：吴实
朝代：明

君不见秦淮瓜步通扬子，潮去潮来几今古。薄暮西风海气寒，潮音半入淮边树。芳草矶头望转平，夕阳渡口带江城。几回贾客惊残梦，多少离人恨别情。广文官舍瓜洲渡，山水依依最深处。一铎遥从海上闻，片帆直指潮头去。潮头东望正迢迢，此别心知两地遥。他时无恨相思意，落尽寒江半夜潮。
赋得龙江晚棹送陈廷嘉
作者：吴实
朝代：明

龙江南下正茫茫，晚棹烟波万里长。一叶渐看飞极浦，片帆遥见逐斜阳。凫鸥起处潮头入，兰蕊香时水气凉。却羡故人从此别，若为归兴满沧浪。
赠百长还营
作者：吴实
朝代：明

飞将百夫前，龙韬久在边。雕弓胡月满，宝剑汉星悬。朔雪双旌度，西风疋马旋。承平无用武，醉向酒家眠。
赠考满椽
作者：吴实
朝代：明

简牍贤劳日，曾闻干办声。九年今奏最，三语早知名。日照金门近，风传禁漏清。圣朝多雨露，行矣被恩荣。
送人还乡
作者：吴实
朝代：明

五陵年少似君稀，何事还家赋式微。野水绿芜催解棹，断云残雨送行衣。
送僧官归闽
作者：吴实
朝代：明

万古西来教，名僧不世传。一官初佩印，四果独宗禅。衲挂峰前雨，杯浮海上烟。化城归去好，此会是何年。
送典幕闽中之任
作者：吴实
朝代：明

宦游何处醉离觞，疋马南行去路长。越国潮声空外暝，秦淮树色雁边凉。行看绿水芙蓉美，坐识丹山荔子香。自古闽中无胜事，好凭歌咏赞琴堂。
送道官归
作者：吴实
朝代：明

久辞尘迹几经年，楼阁中天蔼瑞烟。玉陛到来朝圣主，铜章归去领群仙。素鸾声远云连佩，白鹤秋横月在船。想到玄关多胜事，春风瑶草满芝田。
雨中怀陈马二翰林
作者：吴实
朝代：明

二月山城暖正融，桃花开尽杏花红。朋游零落春风后，客况凄凉暮雨中。闽海几年谁寄雁，淮山千里独乘骢。玉堂蓬阁如天上，此日怀人思不穷。
龙溪书室
作者：吴实
朝代：明

闻说藏书屋，翛然趣不穷。溪光摇几席，树色隐房栊。洗砚春流墨，吹藜夜火红。庭前有芳草，生意得无同。
侍御熊腾霄留别次韵二首
作者：吴宣
朝代：明

白日展摇落，暮山疏郁天。风云战清夜，江汉幻残年。我屋蓬蒿熟，谁家世界圆。忽思浮海叹，千古万缘牵。江山尚几蝉，风气谩高天。碧草嫁时令，黄花关暮年。国忧疏鬓系，尘梦蠢儿圆。尧舜到今日，条肠万虑牵。
侍御熊腾霄留别次韵二首·其一
作者：吴宣
朝代：明

白日展摇落，暮山疏郁天。风云战清夜，江汉幻残年。我屋蓬蒿熟，谁家世界圆。忽思浮海叹，千古万缘牵。
侍御熊腾霄留别次韵二首·其二
作者：吴宣
朝代：明

江山尚几蝉，风气谩高天。碧草嫁时令，黄花关暮年。国忧疏鬓系，尘梦蠢儿圆。尧舜到今日，条肠万虑牵。
偶得梅花以插西阶之下累日灼灼如新
作者：吴宣
朝代：明

当阶寒玉一枝微，去树犹能趁雨肥。因忆故人前日梦，沉冥无复转柴扉。
六月十四夜
作者：吴宣
朝代：明

向夜月转白，空庭散晚曛。稚儿眠趁露，驯犬吠疑云。池小珠能似，天圆镜不分。薄怀千古事，今夕共谁云。
再题爱菊傅君挽章卷
作者：吴宣
朝代：明

华发深林已自豪，开门还结四吾曹。茶神灵漱卢生骨，藻思玄翻屈放骚。东阁观梅风渺杜，南山锄菊兴关陶。芒鞋落日今何处，黄鹤青霄看子毛。
凤皇台次韵
作者：吴宣
朝代：明

凤不能来我亦游，兴怀多少寓江流。有何黄鹤知人意，无际青天覆此丘。前辙几番蕉外鹿，中华元故海东洲。千年台上空然到，难救滔滔误学愁。
别廖秉中
作者：吴宣
朝代：明

殷勤河畔挽馀酣，宇宙茫茫欲谩谈。云白水深清不了，春风还许会江南。
双桂卷为河南吴进士升作
作者：吴宣
朝代：明

云帘雾箔隔仙都，八月天河见玉肤。忆自二郎相别后，素娥无梦碧鸾孤。
夏日睡起
作者：吴宣
朝代：明

三尺清风付阿中，偶将酣睡与人同。梦回枕上横双目，一缕轻烟送远鸿。
大桥牧笛
作者：吴宣
朝代：明

去圣迢迢一信无，颓波何处可胜呼。沉情数弄穿云曲，海色天风奈许孤。
天阁山
作者：吴宣
朝代：明

十年东岱枕书眠，别梦因君一慨然。尽说西江山色好，几人踪迹在梅天。
宿黄蘖寺
作者：吴宣
朝代：明

重叠青山足浩观，水深波渺借幽蟠。秋声一夜不得住，摇荡九天孤月寒。
小龟山阻风闻邻笛夜唱
作者：吴宣
朝代：明

潮痕旧界碧山斜，万吹连舻浪作花。宇宙萍蓬宁此客，海天云雨定谁家。鸿归汉殿机难写，凤入岐周梦久赊。古调沈雄弹不得，满天明月度繁哇。
山行
作者：吴宣
朝代：明

十里黄花半野桥，午云晴鹳两争遥。樵回耳热孤心在，遍踏晴峰按寂寥。
庭树
作者：吴宣
朝代：明

寻常门户不曾开，谁道春来与未来。庭树无言偏有意，密含春色两三胎。
怀旧
作者：吴宣
朝代：明

斜月巴山起白烟，寂寥孤梦托秋弦。相看不尽云飞鸟，风雨梧桐忆去年。
无逸子山歌
作者：吴宣
朝代：明

锦花红烂一丝微，打透周家八百几。圭土寒炎弹指换，稼田稊稗转头肥。潮参碣石峰东去，天入阳乌脑上飞。灯火再翻黄帝易，不知何术可垂衣。
时诬狱得释旧辱政府相知者以诗见慰因次韵寄谢二首
作者：吴宣
朝代：明

云鹏高自爱南池，岂谓神霄竟得知。万国衣冠劳领袖，八朝钟簴寄安危。垆椎海岳元无迹，鈇衮春秋更有词。成绩满前仍愿察，华夷犹恐未全熙。超拜何烦拨芋灰，帝家飞骑诏回来。清风黄阁唐元老，化日光天舜五才。名会泰阶星象动，身迎皇极岁华开。阳和欲遍人间世，还听声声画角梅。
时诬狱得释旧辱政府相知者以诗见慰因次韵寄谢二首·其一
作者：吴宣
朝代：明

云鹏高自爱南池，岂谓神霄竟得知。万国衣冠劳领袖，八朝钟簴寄安危。垆椎海岳元无迹，鈇衮春秋更有词。成绩满前仍愿察，华夷犹恐未全熙。
时诬狱得释旧辱政府相知者以诗见慰因次韵寄谢二首·其二
作者：吴宣
朝代：明

超拜何烦拨芋灰，帝家飞骑诏回来。清风黄阁唐元老，化日光天舜五才。名会泰阶星象动，身迎皇极岁华开。阳和欲遍人间世，还听声声画角梅。
村店
作者：吴宣
朝代：明

风云旌节自村村，烟火相望子哺孙。王化已知无内外，生愁寒雾障天门。
板桥
作者：吴宣
朝代：明

一板虽然薄，犹能济远人。如何当路客，鞭石慕亡秦。
枕上闻樵唱
作者：吴宣
朝代：明

半掩柴扉睡正饶，儿童忽地唤行樵。山人不是全然懒，只恐天寒雪未消。
梅山春晚
作者：吴宣
朝代：明

迤逦苍苍曙色开，东风渺见白云隈。寒封老树千年话，春逐孤根一夜回。村远荒鸡鸣寂历，道迟行客意徘徊。多情岁晚空相忆，欲赋惭非杜甫才。
梅花图
作者：吴宣
朝代：明

野韵寥寥起太清，漙天容易对谁鸣。馀寻万古无痕月，听奏冰弦一再行。
河桥柳色
作者：吴宣
朝代：明

万动无劳撼古今，青天到老亦难任。閒条閒絮犹何物，系得男儿几许心。
泰山江河之音
作者：吴宣
朝代：明

掉头宇内寻知己，知己茫茫天压水。龙马已被羲皇骑，祥麟恨枕尼山死。遂穷碧落罗星斗，奎娄散渡银河走。回经弱水迈扶桑，人间旷望空烟薮。归来独把数条丝，试问江山知不知。大声欲裂天腹入，低吁夜半鬼怀疑。椎心却与浮生誓，未必群哇尽妖厉。舂容大吐肺与肠，著他言下谁当契。中孚尚感豚鱼族，黄钟亦召葭飞速。阴阳正气酝吾徒，天高地下宁皆木。遂蠲吉旦祛尘土，上拍乾门下坤户。山灵海若一齐来，秣马游鱼咸欲数。悠哉试鼓宫声长，云关断雁翻天忙。腾神再运商声促，目乱方瞳绿鬓黄。移时闷绝不欲举，想是寰间只应尔。曾如万操卷之囊，窅尔神化宁而旨。无稽别奏一声幽，缓轸轻吟数弄秋。泛掀溟海烟涛破，打动芙蓉华岳崷。岂知此意传来豁，拍掌傍歌天若撮。指山指水谢前闻，谓言子我神明末。呜呼此事岂荒唐，牙魂钟魄谅无亡。凄然苦惹英雄恨，明日沧江风露凉。
澹庵清隐为纪员外父作
作者：吴宣
朝代：明

远忆托飞鸟，妙韵谐素丝。尧舜不必求，巢许无浮思。禾麻劳樽酒，水月投声诗。虫蛰与鱼游，千岁以为期。
瀑布岩
作者：吴宣
朝代：明

月高长握笛，风急骤添弦。欲问来何处，青天但默然。
焚香
作者：吴宣
朝代：明

风清帘动小絪缊，扑上春衫总篆文。惆怅阿房风雨后，主家化作海东云。
留别邦济
作者：吴宣
朝代：明

道路周流已六年，又从名馆借高眠。非无一觉东周梦，黄鹤清风恋远天。
登灵兴山
作者：吴宣
朝代：明

兴发曾论象帝先，歌来重上碧山巅。鲸鹏海若何非梦，鸡犬淮南未必仙。特地风雷空过籁，际天花木殆初筵。商量万计都无赖，只有斯文一脉传。
石桥芳桂
作者：吴宣
朝代：明

石桥东畔桂团阴，天近蓬莱雨露深。云表一枝翘挺玉，秋香万叶暗藏金。世传胜事宜先榜，人望高门比郤林。桂下芳声今益远，清风肯让窦公吟。
紫盖峰
作者：吴宣
朝代：明

昊天晴岫碧相遭，万里群峰仅几毛。怪日紫云飞不去，文翁能使蜀山高。
荆树分阴
作者：吴宣
朝代：明

荆花竟谁授，解复人心初。如何七尺躯，翻令百行疏。气聚天始完，流深海不墟。于兹竟莫悟，泣下收吾书。
萍水秋清
作者：吴宣
朝代：明

岩前流水不知名，萍约秋波一鉴清。志在史君方揽辔，心通孺子旧歌缨。寒凝片月山将晚，远映残红野欲晴。惆怅美人天各所，蒹葭霜冷不胜情。
葫芦架
作者：吴宣
朝代：明

移树当阶引稚藤，向空云雨绿层层。好花历落葫芦小，十尺湘帘对曲肱。
送克新内兄还匡南
作者：吴宣
朝代：明

紫殿西头梦不成，为逢夷逸转难平。乾坤百计徒心赤，今古何人最眼明。碧海鲸鲵浑欲舞，中原麟凤太无情。愁来忽到长干塔，独立苍茫看晚晴。
送别太史李侍郎先生
作者：吴宣
朝代：明

抗揖出内阁，拂衣离九重。江湖动星象，风雨蛰云龙。梦远暮天阔，调高秋意浓。老怀閒不了，灯火彻晨钟。
铜陵崇福寺
作者：吴宣
朝代：明

白浪黄流窗满风，薄阴天际傍孤篷。浮生未了青山色，明日孤云又向东。
闻笛
作者：吴宣
朝代：明

丝丝杨柳绊行舠，尽数鱼龙弄晚涛。南畔一声何物笛，紫薇垣外客星高。
陈司直清风高节诗
作者：吴宣
朝代：明

万虑消磨独此真，散为寒翠压游尘。鸾凰有道天谁管，鸿鹄无心奕自春。帝圣敢言图象梦，臣愚端称采薇人。中肠更待从头说，怕怆清风白露神。
霁石山
作者：吴宣
朝代：明

峭石奇峰夹翠流，竹篱钟鼓又晴秋。野僧匍匐瞻行色，便道世间无此游。
顺承门外
作者：吴宣
朝代：明

水落云寒野墓孤，夕阳红树血模糊。香帘翠幕知何许，三月天南听鹧鸪。
题严鸿胪公山水
作者：吴宣
朝代：明

神明境界晴霄路，画阁云楼谁得住。前峰青配后峰连，万？清河当面注。云是箕山瓢不在，云是商颜芝不遇。依稀种放旧林居，约莫平泉新草树。忆昨浮湖到江望，匡山五老追相向。飞流溅瀑若驰情，红崖翠壁交吞荡。尘踪会到山南面，骇鹿啼猿连路见。西逢数子采薇歌，东遇飞翁身尚箭。伤怀欲赋长河吊，水不闻声龙起跳。吼山风撼鸟分栖，鬓雾须云魂为掉。当时此地良春昼，桃花万树波纹绉。回飔忽似九秋初，笋蕨薯梨肥不瘦。翻觉我游成汗漫，水角天涯无乃半。嵩程撞见董生归，衡张约著邹忻伴。游还自叹身如梦，口不能言心自讽。不知前画是生然，不识今行良故弄。情为之迎身为送，神为之疑心为恫。呜呼天地原浮寄，睡者或醒醒或睡。何须执着短并长，且空数瓮论真伪。
题严鸿胪公山水
作者：吴宣
朝代：明
体裁：古风

神明境界晴霄路，画阁云楼谁得住。前峰青配后峰连，万�清河当面注。云是箕山瓢不在，云是商颜芝不遇。依稀种放旧林居，约莫平泉新草树。忆昨浮湖到江望，匡山五老追相向。飞流溅瀑若驰情，红崖翠壁交吞荡。尘踪会到山南面，骇鹿啼猿连路见。西逢数子采薇歌，东遇飞翁身尚箭。伤怀欲赋长河吊，水不闻声龙起跳。吼山风撼鸟分栖，鬓雾须云魂为掉。当时此地良春昼，桃花万树波纹绉。回飔忽似九秋初，笋蕨薯梨肥不瘦。翻觉我游成汗漫，水角天涯无乃半。嵩程撞见董生归，衡张约著邹忻伴。游还自叹身如梦，口不能言心自讽。不知前画是生然，不识今行良故弄。情为之迎身为送，神为之疑心为恫。呜呼天地原浮寄，睡者或醒醒或睡。何须执着短并长，且空数瓮论真伪。
题山水
作者：吴宣
朝代：明

是个峰头插剑铓，曾无一指略康庄。放开云阵天常窄，欺尽年华树错忙。华岳神游都醉梦，武夷蝉蜕亦虚狂。不知大运如何在，伤断乾坤铸物肠。
题徐内翰素扇时余欲南省也
作者：吴宣
朝代：明

孤帆片月欲交飞，尘土三年不上衣。此意近来难说与，浩歌天际约秋归。
题画竹
作者：吴宣
朝代：明

悔教风节动烟霄，总得虚声太寂寥。长乐五更闻暖吹，钱塘八月听寒潮。调高巢许终何物，怨入夷齐死不消。更欲少论惆怅事，昊天无语凤飞遥。
题石钟山
作者：吴宣
朝代：明

天阔鸟雀走，月寒烟露清。巨涛舂百坎，何啻万钟声。
题钱秋官菊
作者：吴宣
朝代：明

匝地风云空暮色，溥天雷雨自春芽。何人挽得秋香转，猛拍阑干怨露华。
题高寺丞竹
作者：吴宣
朝代：明

虚怀延伫半生心，寥廓相逢恨转深。云合洞庭鱼鸟散，弦鸣清庙管鼗沉。吴刚月殿鸾空舞，丁令辽阳鹤错寻。馀慨欲论犹未得，天涯别后听遐音。
驿馆槐阴
作者：吴宣
朝代：明

高树凝云殆障天，相逢俱是藉云眠。丁宁再勿私风露，江海年来伤乱蝉。
鹿涧鸣泉
作者：吴宣
朝代：明

灵源清驶小山幽，云里喧豗万壑秋。毁角有时来顾鹿，吐漦何处伏潜虬。寒声动地因风远，晴色翻空激雪流。愧我十年尘土梦，饮牛空忆此泉头。
黄门母寿
作者：吴宣
朝代：明

母年如可乞，中夜尽情祈。白石无烂色，青山长翠微。凤高梧竹丽，恩重屋乌肥。八月祥风起，螭头亦舞衣。
淮南杂书
作者：吴宪
朝代：明
体裁：七言绝句

广陵北去接淮阴，银锁葳蕤绣阁深。三十六场多估客，黄金买断阿侬心。
落花二首·其一
作者：吴宪
朝代：明
体裁：七言律诗

连宵花信酿轻寒，狼藉燕支树底看。啼老莺声随雾散，衔残燕子到泥乾。朝霞忽地吹成粉，暮雨时教幻作丹。无限春风尽消瘦，沈香休更倚阑干。
落花二首·其二
作者：吴宪
朝代：明
体裁：七言律诗

亭亭花影照重檐，飞向閒阶已乍添。紫陌有时低拂面，朱楼何事竞窥帘。因风绣户关容入，映水金鞭去复黏。若问向来承宠渥，佳人亲试玉纤纤。
西湖杂咏二首·其一
作者：吴宪
朝代：明
体裁：七言绝句

侬家茅屋翠微深，清梵潜听漏半沈。生得阿侯亏佛母，携来双拜海潮音。
西湖杂咏二首·其二
作者：吴宪
朝代：明
体裁：七言绝句

万壑松寒集庆宫，梵声依约景阳钟。玉颅醉死冬青老，犹有山僧捧御容。
长安杂书所见·其一
作者：吴宪
朝代：明
体裁：七言律诗

蕊榜翩翩浊世佳，目迷五色战场哗。朱门竞夺风檐锦，金穴重开锁院花。县价通都明有数，滥觞曲市荡无涯。谁怜贫女荆钗俭，夜夜寒机叹月华。
长安杂书所见·其三
作者：吴宪
朝代：明
体裁：七言律诗

出山霜简饬官邪，去国青山日影斜。从赐玦环皆雨露，忽迷天地有风沙。清流黜矣锄黄犊，公论哗然降白麻。剥尽孤阳阴愈盛，玄黄野战日纷拿。
长安杂书所见·其二
作者：吴宪
朝代：明
体裁：七言律诗

拒贼金堤凿大梁，望洋河伯遂汤汤。洪涛不剩城三板，朱邸全沈水一乡。王气阴戕冲凤泗，国漕中涸徙淮黄。茫茫尽壑谁贻福，守汴功先叙未央。
长安杂书所见·其四
作者：吴宪
朝代：明
体裁：七言律诗

堂司回话敢支吾，严讯累人喘未苏。临案期令冤立洗，谳词肯教法重诬。鸿冥千里违双阙，鸥梦扁舟入五湖。硕果只今都已尽，感时泪血溅春芜。
丁未春试毕送吴中四进士归省 其一 毛珵贞甫
作者：吴宽
朝代：明
体裁：七言律诗

春榜名高第几行，自誇毛义出吾乡。班联玉陛通朝籍，政试银台挟奏章。就制衣冠归故里，近将舟楫倚回塘。君恩浩荡应难忘，仰见门前进士坊。
丁未春试毕送吴中四进士归省 其三 扬锦尚絅
作者：吴宽
朝代：明
体裁：七言律诗

礼闱曾忝校文章，笔势如流欲擅场。巳向天门看放榜，忽传恩诏许还乡。画船得意春风顺，綵服承颜白日长。为语时人莫相羡，晏婴心不在扬扬。
丁未春试毕送吴中四进士归省 其二 陆完全卿
作者：吴宽
朝代：明
体裁：七言律诗

乡书高荐赴南宫，又见名题甲榜中。王弼易编真有得，陆机文赋早偏工。身辞霄汉天门近，宅傍江湖水路通。却藉君恩为母寿，綵衣频着舞春风。
丁未春试毕送吴中四进士归省 其四 吴鋆汝砺
作者：吴宽
朝代：明
体裁：七言律诗

远承恩诏许宁亲，谁似高堂具庆人。远去不劳东道主，暂留真作北都宾。贤科始觉文章贵，仕版高题姓字新。总道故乡风物好，壮年为国在经纶。
三会廷式公馆次时器韵
作者：吴宽
朝代：明
体裁：七言律诗

易水东行踏雪埃，依然公馆向阳开。人歌孝友侯谁在，堂比清虚我复来。饮酒不劳三爵戒，赋诗真见百篇才。天门半掩归途晚，疑是词林儤直回。
三姊寿七十以八月十三日生因题月兔图奉贺
作者：吴宽
朝代：明
体裁：七言律诗

桥头水满月流辉，设帨高堂映綵衣。节贺中秋今巳近，寿期百岁古尤稀。门阑旧傍金狮壮，图画新成玉兔肥。小弟相看俱老矣，愿为煮粥正怀归。
三月八日册立东官志喜
作者：吴宽
朝代：明
体裁：七言律诗

仗内司晨始报辰，连班袍笏侍群臣。青宫载启依黄道，金册初颁出紫宸。率土尽知颙望满，前星逾觉瑞光新。御桥微雨欢声动，恩诏传宣听未真。
三答
作者：吴宽
朝代：明
体裁：七言律诗

羽觞飞处两无疑，月过槐梢人去时。齐相已忘求楚贡，晋人终肯救秦饥。清辉全借浑非少，旧好重修幸不迟。愿得浮云长散尽，家家帘幕与秋宜。
三答
作者：吴宽
朝代：明
体裁：七言律诗

苏墨穰穰满屋山，宿缘疑是手探环。马形始悟当书尾，羊鞟无劳强索斑。屡屈汉庭陪绛灌，远输齐粟荷姚般。社中一笑同游戏，三绝君仍有绝顽。
三答
作者：吴宽
朝代：明
体裁：七言绝句

诗家山路说登登，风雨萧萧便不能。若说累年诗券起，字多须用倩人誊。
三答刘道亨
作者：吴宽
朝代：明
体裁：七言律诗

坐待刘叉洗热烦，雪车冰柱早临门。自怜学圃空称老，谁似登堂累抱孙。杜子刈葵蔬入馔，陶翁收秫酒盈尊。奕场莫谩誇能事，高着还当恼醉魂。
三答刘道亨
作者：吴宽
朝代：明

坐待刘叉洗热烦，雪车冰柱早临门。自怜学圃空称老，谁似登堂累抱孙。杜子刈葵蔬入馔，陶翁收秫酒盈尊。弈场莫谩夸能事，高着还当恼醉魂。
上元夜戴中书宅赏灯
作者：吴宽
朝代：明

南客相逢惜此宵，灯词酒令破寥寥。莫教隐几生春梦，就可联镳去早朝。日色渐临青琐闼，风光多在玉河桥。休文不赴斯文约，应是嗔人折简招。
上元夜戴中书宅赏灯
作者：吴宽
朝代：明
体裁：七言律诗

南客相逢惜此宵，灯词酒令破寥寥。莫教隐几生春梦，就可联镳去早朝。月色渐临青琐闼，风光多在玉河桥。休文不赴斯文约，应是嗔人折简招。
上元夜无灯
作者：吴宽
朝代：明
体裁：七言律诗

城中结綵共焚膏，况说灯山驾六鳌。形影相依聊复问，鬓毛如许不胜搔。林梢每岁春星正，屋上谁家海月高。五十八年真老矣，安能游戏逐儿曹。
上元日刘道亨家作同年会
作者：吴宽
朝代：明
体裁：七言律诗

共爱城西此会稀，退朝争步出彤闱。好风入座初行酒，瑞雪当阶故点衣。盛世官衔惭未称，诸公名节愿相依。从今便作同年录，每遇新春幸莫违。
上元日邀乡友小会
作者：吴宽
朝代：明
体裁：七言律诗

佳辰邀客遍东西，谁惜长裾涴雪泥。驷马仅容嫌巷隘，浊醪能过爱墙低。聊因官假休衙早，暂叙乡情入座齐。莫念老夫筋力倦，烧灯直欲听朝鸡。
下邳道中见山
作者：吴宽
朝代：明
体裁：古风

我行过京口，青山似追饯。十日浮浊流，无复见山面。今朝入下邳，有物卧平衍。风回乱帆开，山色如复见。茫茫旷野间，翠几谁所献。舟中局蹜身，自觉忽轻健。欧公记琅琊，苏子咏阳羡。勿以此并论，聊慰平昔愿。
与僚友出城饯廷言后入月河寺
作者：吴宽
朝代：明
体裁：七言律诗

月河秋水泻城阴，十里沙堤马迹深。自笑并游如宿约，祗缘清坐费新吟。危亭近逼孤云角，小径潜通万石林。不是巳公留客住，晚天凉思正盈襟。
与原巳过玉汝半舫斋看月时八月十四夜
作者：吴宽
朝代：明
体裁：七言律诗

锦袍寒重未成眠，飞盖西园又一年。桂魄强论千里径，人心犹待十分圆。天低韦杜看逾近，夜久奎娄坐稍偏。更拂冰弦弹古调，醉翁馀兴付琅然。
与参政祝公游正觉寺
作者：吴宽
朝代：明
体裁：七言律诗

陆公巳逝逐浮尘，洪老重来刈野榛。百亩园林成故事，一天风雨醒游人。碧梧净洗今何在，脩竹丛生旧有因。白发耆英留醉墨，晚凉传玩席间珍。
与叶翁游小南城
作者：吴宽
朝代：明
体裁：七言律诗

长街尘土日随人，不见青青草色新。北阙嵯峨聊暇日，南城迢递故寻春。寺僧供茗当为忝，野老担花胜卖薪。欲访辽金旧时事，百年何处有遗民。
与启南游虞山三首·其一
作者：吴宽
朝代：明
体裁：古风

夜宿相川口，清朝唤舟人。舟人请所之，指彼虞山垠。山如知我来，笑迓野水滨。蔼蔼春雨馀，翠洗云中身。我亦重兹山，竦然正冠巾。虞仲骨巳朽，高名宛如新。悠悠松间路，吊古在兹晨。放舟转山塘，行行自知津。春服亦既成，庶以适此春。
与启南游虞山三首·其二
作者：吴宽
朝代：明
体裁：古风

我本不饮人，爱山如爱酒。春游亦易事，出户即掣肘。决策为此行，所幸得良友。书彼足病弱，扶掖乃能走。虞山遥在望，岂意落吾手。侧足乱石间，纵目平湖口。赏心虽云乐，吊古怅然久。丹井事有无，刻铭覆华构。如何梁昭明，书台蔽林薮。
与启南游虞山二首·其一
作者：吴宽
朝代：明

我本不饮人，爱山如爱酒。春游亦易事，出户即掣肘。决策为此行，所幸得良友。譬彼足病弱，扶掖乃能走。虞山遥在望，岂意落吾手。侧足乱石间，纵目平湖口。赏心虽云乐，吊古怅然久。丹井事有无，刻铭覆华构。如何梁昭明，书台蔽林薮。
与启南游虞山二首·其二
作者：吴宽
朝代：明
体裁：古风

斜日下岭西，落霞满川上。晚色催人还，轻舟复摇漾。佳山难为别，持酒忽惆怅。悠然一回首，舟尾叠青浪。故人知我怀，捉笔写其状。怀土心未除，移山力何壮。便如王维诗，终南亦堪望。流观入中夜，鼓枻起高唱。
与周公载运使会饮追和往岁所寄述怀韵
作者：吴宽
朝代：明
体裁：七言律诗

京邸当年客马周，如公相见未输筹。登名早为唐科喜，流涕长怀汉室忧。煮海功多成国计，肆筵情重杂时羞。只今公道知犹在，幸值明时岂陟幽。
与廷式饮时器宅为会
作者：吴宽
朝代：明
体裁：七言律诗

东街晴雪映朝裾，早赴公■席不虚。有约只教三友共，重来未及一年馀。清谈尽日卮言出，列坐中堂鼎足如。准拟百篇成别录，新春良会不胜书。
与徐仲山东行五首 其三 入孔林
作者：吴宽
朝代：明
体裁：古风

两楹既梦奠，黯矣斯文光。巍巍鲁城北，冠屦于焉藏。墓木不可辨，合抱十万章。知为门弟子，移植来四方。惟昔治任日，相向哭且伤。孰知千载下，儒者犹心丧。愚生复何幸，瞻拜俄其旁。去我有周末，蔼然觌温良。如陪游与夏，执贽同升堂。惓惓东引领，夙愿今始偿。峄山千仞高，泗水百里长。何必四尺封，天壤俱存亡。
与徐仲山东行五首 其二 观泗河
作者：吴宽
朝代：明
体裁：古风

四源合一水，古河因以名。望之渺千顷，永口汪然清。荡摇邹峄山，映带兖州城。馀波入漕渠，资国功匪轻。疏浚藉水部，来往劳经营。欲渡免舟楫，石堰筑且平。临流一纵步，鱼鳖不我惊。即欲穷其源，何惜此数程。念昔洙泗间，讲业皆诸生。河广岂水然，圣泽惟盈盈。兹游幸沾溉，自庆非徒行。浴沂效前哲，春服亦既成。
与徐仲山东行五首 其五 谒宣圣庙
作者：吴宽
朝代：明
体裁：七言律诗

林立穹碑蚀古苔，广庭端拜殿门开。玉封高并东山峙，圣泽长盈泗水洄。已冷坑灰科斗出，未行绵蕞太牢来。只今老树成连抱，天遣森然愧宋魋。
与徐仲山东行五首 其四 观手植桧
作者：吴宽
朝代：明
体裁：古风

鲁宫久巳坏，孔宅仍如新。悠悠二千载，手泽嗟尤存。所存匪他物，奇树当高门。矫矫历霜雪，青青出埃尘。亲承时雨化，生意常欣欣。相传藉文字，烈火经嬴秦。而此特萌蘖，挺然异其群。群木绕庭际，合抱高入云。寻常岂得似，隐起成旋文。端如人索绹，徽纆依然分。米芾好奇士，于道未必闻。玩物有述作，意与石丈均。我来重谒拜，欲去步几巡。维鲁多松柏，斲度见诗人。徂徕与新甫，遥瞻失嶙峋。
与徐仲山顾崇善登城西台晚眺
作者：吴宽
朝代：明
体裁：七言律诗

荒台寂寞不知名，台上经霜宿草平。万井白烟高郭绕，千峰落日大江横。居民不省前朝事，过客空为此日情。东望乡园怀抱恶，一杯须与故人倾。
与李世贤游月河寺
作者：吴宽
朝代：明
体裁：古风

春闱滥校文，喜与子为伴。匆匆三试馀，文卷总堆案。夕览不成眠，朝披遂忘盥。当其忙迫时，往往至达旦。倦甚复醒然，长鸣老鹅乱。地与门钥分，人从壁钟唤。空庭岂不广，欲步足如绊。谓当撤棘园，偿劳藉游玩。人事各纷纷，诗社盟屡叛。荏苒入夏来，仰天复忧旱。及兹得甘雨，行潦且瀰漫。天气今特佳，阴晴料能断。驾言出东郊，尚趁季夏半。缓行乏肩舆，低载维款段。仆夫请所之，聊循月河岸。野寺虽荒凉，当门有奇观。雨后流泉长，绝胜冰始泮。危亭合清阴，絺绤也须袒。兼为河朔饮，酒到请勿算。马上谈新诗，先此发一粲。
与李士英过王鸿胪邓村别墅看菊午憩洪恩寺二首·其一
作者：吴宽
朝代：明
体裁：七言律诗

步入南园乱菊丛，霜馀篱落淡秋容。朝衣欲解寒香细，醉眼频楷秀色重。李愿他年须共隐，王弘此地正相逢。谁誇九日龙山会，千古风流接旧踪。
与李士英过王鸿胪邓村别墅看菊午憩洪恩寺二首·其二
作者：吴宽
朝代：明
体裁：七言律诗

城南韦曲路非遥，游客逢秋不待招。巳过菜畦还柳市，不劳月夕更花朝。邻僧乍许分禅榻，田父那嫌借酒瓢。万木号风平野阔，晚来欹枕听江潮。
与李贞伯游东洞庭六首 其一 过木渎
作者：吴宽
朝代：明
体裁：五言律诗

舟行三十里，初向渎川过。客路偏逢雨，人家尽枕河。桥横光福岭，水接洞庭波。倏尔嗟春及，田间见荷蓑。
与李贞伯游东洞庭六首 其三 游太湖翠峰寺
作者：吴宽
朝代：明
体裁：七言绝句

步转危峰路豁然，梅花丛里见青天。春泥不污登山屐，又过长松啜冷泉。
与李贞伯游东洞庭六首 其二 舟行出胥口
作者：吴宽
朝代：明
体裁：七言律诗

孤蓬遥踔太湖心，着雨高山水墨深。积气上蒸炊正熟，弱流西注压将沉。不因迢递辞清赏，转觉空濛助醉吟。诗里白公誇月夜，未知奇观属春阴。
与李贞伯游东洞庭六首 其五 湖上望西洞庭山
作者：吴宽
朝代：明
体裁：七言律诗

百家栈上望西山，纵目遥过销夏湾。未遂真游劳指点，聊冯高兴去跻攀。石坛相距才十里，林屋都来有万间。报与山灵须少待，会将亲手扣仙关。
与李贞伯游东洞庭六首 其六 饭法海寺
作者：吴宽
朝代：明
体裁：七言绝句

行尽松杉岭渐平，日高深谷喜新晴。山楼饭罢浑无事，独倚危阑听水声。
与李贞伯游东洞庭六首 其四 兴福寺小憩
作者：吴宽
朝代：明
体裁：七言绝句

九坞寒泉一涧流，遥从木末望山头。春风未扫禅林雪，更为梅花半日流。
与蒋宗谊城东观泉因忆旧谈越中五泄之胜
作者：吴宽
朝代：明

秋早俄惊急雪流，夜来高岸雨初收。同行赖有三山客，试问何如五泄游。歇马旋成燕市饮，扣舷遥想越人讴。玉泉山路凉风爽，还约寻源向上头。
与诸友东郭草亭看牡丹二首
作者：吴宽
朝代：明

曾是平章宅里花，赏时还在故侯家。帝乡况有此亭古，人世但知今日嘉。吟兴待生沧海月，醉颜惊见赤城霞。风流前辈凋零尽，欲觅遗踪事已赊。背郭林亭风物幽，绿阴时节更须游。独怜芳草容人卧，多谢名花为客留。锦水筑堂从杜老，漆园成器想樊侯。暮春未许山阴占，今日燕南禊事修。
与诸友东郭草亭看牡丹二首·其一
作者：吴宽
朝代：明

曾是平章宅里花，赏时还在故侯家。帝乡况有此亭古，人世但知今日嘉。吟兴待生沧海月，醉颜惊见赤城霞。风流前辈凋零尽，欲觅遗踪事已赊。
与诸友东郭草亭看牡丹二首·其一
作者：吴宽
朝代：明
体裁：七言律诗

曾是平章宅里花，赏时还在故侯家。帝乡况有此亭古，人世但知今日嘉。吟兴待生沧海月，醉颜惊见赤城霞。风流前辈凋零尽，欲觅遗踪事巳赊。
与诸友东郭草亭看牡丹二首·其二
作者：吴宽
朝代：明

背郭林亭风物幽，绿阴时节更须游。独怜芳草容人卧，多谢名花为客留。锦水筑堂从杜老，漆园成器想樊侯。暮春未许山阴占，今日燕南禊事修。
与诸友出城东散步水际
作者：吴宽
朝代：明

岸花汀草驻残春，步逐渔郎更问津。侧足冈峦浑不畏，会心鱼鸟自相亲。一湾已似江南意，半日都忘洛下身。西出郭门劳仆马，青山真是误游人。
与诸友出城东散步水际
作者：吴宽
朝代：明
体裁：七言律诗

岸花汀草驻残春，步逐渔郎更问津。侧足冈峦浑不畏，会心鱼鸟自相亲。一湾巳似江南意，半日都忘洛下身。西出郭门劳仆马，青山真是误游人。
与贺美之过陈湖访陈氏昆仲再宿东明院时玉汝居京师而主僧顿公没矣因遗其徒良琛
作者：吴宽
朝代：明
体裁：七言律诗

东明院里重投宿，偶见前题一嘅然。欹枕乱蛩如昨夜，入门高树却多年。季方不与元方在，小朗还同大朗贤。何处玉笙吹夫歇，山扉新月照人眠。
与陈起东食腊饭
作者：吴宽
朝代：明
体裁：七言律诗

岁暮相过恨少欢，小筵腊饭拟春盘。休开碧碗抄云子，旋把金刀镂雪团。故里几人同雅集，吾生今日本閒官。天寒更为呼尊酒，醉后犹能赋伐檀。
世贤以予拒客次前韵复和答之
作者：吴宽
朝代：明
体裁：七言律诗

自怜杯酒不能供，老病多缘见客慵。开户出迎难倒屣，上堂酬拜定携筇。预期空挹云间影，径造须留竹下踪。莫信黄花时节好，小园须称绿阴重。
世贤谢送鹤雏次韵答之
作者：吴宽
朝代：明
体裁：七言律诗

短颈宛延颣鹜形，忍看抱送出前庭。诗筒相谢须千首，园扁曾题只两翎。月下长鸣声未亮，树间低舞足犹俜。南宫见说多仙侣，莫遣群飞入杳冥。
丙午郊祀斋居夜雨独坐
作者：吴宽
朝代：明
体裁：古风

春城闭重门，夜馆耿孤烛。嘿坐方悄如，柝声递相续。拥衾未成眠，伴我只僮仆。微雨恣飘扬，寒花结群玉。员丘岁有事，大驾朝出宿。明当还法宫，天意亦可卜。清道少浮尘，龙车为膏輹。郊南只尺地，宿麦芽巳绿。愿言同发荣，皇恩被阴谷。
丙午郊祀斋居夜雨独坐
作者：吴宽
朝代：明

春城闭重门，夜馆耿孤烛。默坐方悄如，柝声递相续。拥衾未成眠，伴我只僮仆。微雨恣飘扬，寒花结群玉。员丘岁有事，大驾朝出宿。明当还法宫，天意亦可卜。清道少浮尘，龙车为膏輹。郊南咫尺地，宿麦芽已绿。愿言同发荣，皇恩被阴谷。
丛桂堂前五咏 其一 梅
作者：吴宽
朝代：明
体裁：五言律诗

水雪难为石，多缘虫所伤。园丁莫医治，试检郭驼方。败叶频飘砌，弯柯强出墙。谁嫌花寂历，还解吐寒香。
丛桂堂前五咏 其三 棕
作者：吴宽
朝代：明
体裁：五言律诗

栎社异兹种，如何身颣之。奇形岂天赋，割剥谅非时。磥磈还同瘿，扶疏不是痿。犹能为拂子，敢负少陵诗。
丛桂堂前五咏 其二 柏
作者：吴宽
朝代：明
体裁：五言律诗

细数先人植，依稀六十年。狂风莫能拔，撑壁尚危然。日午影犹侧，霜多皮更坚。平生藉依倚，巨石幸相连。
丛桂堂前五咏 其五 竹
作者：吴宽
朝代：明
体裁：五言律诗

委巷名脩竹，胡为不称名。空庭秋月落，短影愧诗评。袅娜因风舞，蹒跚着地行。仰看松百尺，能结岁寒盟。
丛桂堂前五咏 其四 藤
作者：吴宽
朝代：明
体裁：五言律诗

墙倾何须附，尺地幸相容。但惜渠何罪，髡为城旦舂。缠根维石固，食叶有虫攻。卬首疑飞跃，乘云欲化龙。
丛桂堂前看月有感
作者：吴宽
朝代：明
体裁：七言律诗

广庭新甃石累累，偏与秋来看月宜。凉气故延今夜坐，清光不负古人词。小山丛桂含香待，流水清蘋逐步移。来岁未知谁在此，西家长笛莫教吹。
东园送白牡丹
作者：吴宽
朝代：明

故园两岁梦鞓红，凤尾花新百种空。锦幄未能如富室，瓦盆亦足慰衰翁。一枝争卖金钱满，三朵齐开玉盏同。独恨春深无暇赏，暮归吹落又狂风。
东坡乐水图
作者：吴宽
朝代：明
体裁：古风

右手按膝左手戟，长帽不着豪气溢。此公岂是寻常人，眉山秀出文章伯。擘开青峡喷玉泉，石罅百折犹轰然。山中自当一部乐，何用嘈嘈鸣管弦。惠州饭饱浑无事，罗浮之西山崛起。白水留题属此公，万里来游天所使。黄衣翛然戴小冠，水乐同为杜牧看。图中不是程正辅，方外当为邓守安。
东昌道中偶阅画册各赋短句 其一 菜
作者：吴宽
朝代：明
体裁：五言绝句

翠玉晓笼篵，畦间足春雨。咬根莫弃叶，还可作羔煮。
东昌道中偶阅画册各赋短句 其七 笋
作者：吴宽
朝代：明
体裁：五言绝句

巳抱锦绷儿，仍参玉版师。吴门啖已足，正属燕来时。
东昌道中偶阅画册各赋短句 其九 栀子
作者：吴宽
朝代：明
体裁：五言绝句

此种为薝卜，名曾载佛书。瓣香凡六出，却与雪花如。
东昌道中偶阅画册各赋短句 其二 瓜
作者：吴宽
朝代：明
体裁：五言绝句

瓜颣一何多，吾欲问老圃。更乞东陵侯，来救渴者苦。
东昌道中偶阅画册各赋短句 其五 荸荠
作者：吴宽
朝代：明
体裁：五言绝句

累累满筐盛，上带葑门土。咀嚼味还佳，地栗何足数。
东昌道中偶阅画册各赋短句 其八 木笔
作者：吴宽
朝代：明
体裁：五言绝句

半含成木笔，本号是辛夷。一树石庭下，故园增我思。
东昌道中偶阅画册各赋短句 其六 杨梅
作者：吴宽
朝代：明
体裁：五言绝句

五月果初熟，枝头鹤顶丹。欲知甘泠好，千颗荐冰盘。
东昌道中偶阅画册各赋短句 其四 萝卜葱
作者：吴宽
朝代：明
体裁：五言绝句

玉杵削未舂，金丝束成缭。和以翡翠茎，并作春盘料。
东邻叶翁送白牡丹
作者：吴宽
朝代：明
体裁：七言律诗

故园两岁梦鞓红，凤尾花新百种空。锦幄未能如富室，瓦盆亦足慰衰翁。一枝争买金钱满，三朵齐开玉盏同。独恨春深无暇赏，暮归吹落又狂风。
东驾问陆鼎仪之疾次韵罗洗马传校书
作者：吴宽
朝代：明
体裁：七言律诗

廿年翰苑旧儒臣，简命东朝进讲频。病体卧来聊假日，睿思传到旋生春。寻常赐食当前席，只尺登瀛迓要津。想见幽怀多感激，秋宵无寐望仪宸。
严布政挽章
作者：吴宽
朝代：明
体裁：七言律诗

绣衣玉敕重分司，忆昔公来提学时。浅薄空惭当日奖，高明未许后生知。省中几处扬风采，阙下频年候羽仪。万里蒲阳南望拜，墓门春尽草离离。
中秋后二夜独坐
作者：吴宽
朝代：明

不须把酒问青天，秋色平分恨稍偏。已觉初昏星渐密，难教既望月长圆。诗中蟋蟀依床下，江上芙蓉到槛前。更有桂花香可挹，虚堂独坐未成眠。
中秋后二夜独坐
作者：吴宽
朝代：明
体裁：七言律诗

不须把酒问青天，秋色平分恨稍偏。巳觉初昏星渐密，难教既望月长圆。诗中蟋蟀依床下，江上芙蓉到槛前。更有桂花香可挹，垂堂独坐未成眠。
中秋夜与叶翁饮
作者：吴宽
朝代：明
体裁：七言律诗

天净真如海不波，依稀倒影见山河。却嫌群木交加甚，只恐浮云点缀多。此夜浙江潮汹涌，去年燕地雨滂沱。一樽更与邻翁饮，老至佳辰肯放过。
中秋夜偶过济之忽乡友数辈至遂成良会济之有诗次韵
作者：吴宽
朝代：明
体裁：七言律诗

晚凉东巷偶相过，小适园中奈近何。秋到共传平半好，客来不速过三多。金尊注酒微微饮，綵笔题诗缓缓歌。白发满头重看月，素娥应笑巳非他。
中秋夜登仲山新楼赏月
作者：吴宽
朝代：明
体裁：古风

天街东来喜横亘，夜静无尘断车乘。青天故遣月娱人，特为中秋光转莹。昔人徒讶一分亏，此物始知千里径。团团饼饵家家如，矮屋仰观殊不称。望里撑空木最高，上施平板还加钉。巳好楼居仍好客，主人引我凌飞墱。解衣褫带重延留，案上珍腴巳先饤。须臾众客报齐来，一笑顿忘腰折磬。庾公故事拟重修，亦复平生无浅兴。少焉月转檐楹间，起傍朱阑时一凭。俯观南苑白茫茫，素练平铺目难瞑。中山地近兔毫分，巨海波浮蚌胎孕。举瓢便可酌河潢，着屐那能绝泥泞。椽笔谁将华榜题，玆楼只合名超胜。置身如在太湖心，万斛龙骧初下碇。端愁波浪欲掀翻，为语诸公宜坐定。群童献技舞且歌，凤腹空空四弦絙。我方沾醉陶陶然，新调疑从梦甲听。夜深风露忽凄凉，高处不胜寒起胫。主人劝饮意何浓，美酒如泉瓶未罄。底须隔屋问西邻，走送茶瓜劳仆媵。明年未省在谁家，乡社佳期当预订。言方脱口客巳闻，吐酒閧然争出应。我家海月旧传名，庵外清光长有剩。王猷隔巷每共之，今者安知非我赠。戏言若大却非誇，薄意颇诚真不佞。小园虽说乏楼居，早向幽亭设长凳。杜老还教径扫花，范家莫道尘生甑。诸公倘许过高轩，就烦执此诗为證。
中秋夜登仲山新楼赏月
作者：吴宽
朝代：明

天街东来喜横亘，夜静无尘断车乘。青天故遣月娱人，特为中秋月转瑩。昔人徒讶一分亏，此物始知千里径。团团饼饵家家如，矮屋仰观殊不称。望里撑空木最高，上施平板还加钉。已好楼居仍好客，主人引我凌飞磴。解衣褫带重留延，案上珍腴已先饤。须臾众客报齐来，一笑频忘腰折磬。庾公故事拟重修，亦复平生无浅兴。少焉月转檐楹间，起傍朱阑时一凭。俯观南苑白茫茫，素练平铺日难暝。中山地近兔毫分，巨海波浮蚌胎孕。举瓢便可酌河水，着屐那能绝泥泞。椽笔谁将华榜题，兹楼只合名超胜。置身如在太湖心，万斛龙骧初下碇。端愁波浪欲掀翻，为语诸公宜坐定。群童献技舞且歌，凤腹空空四弦絙。我方沾醉陶陶然，新调疑从梦中听。夜深风露忽凄凉，高处不胜寒起胫。主人欢饮意何浓，美酒如泉瓶未罄。底须隔屋问西邻，走送茶瓜劳仆媵。明年未审在谁家，乡社佳期当预订。言方脱口客已闻，吐酒閧然争出应。我家海月旧传名，庵外清光长有剩。王猷隔巷每共之，今者安知非我赠。戏言若大却非誇，薄意颇诚真不佞。小园虽说乏楼居，早向幽亭设长凳。杜老还教扫径花，范家莫道尘生甑。诸公倘许过高轩，就烦执此诗为证。
中秋夜饮陆廉伯西斋
作者：吴宽
朝代：明
体裁：七言律诗

到手金杯且慢斟，小斋一醉夜沉沉。关山未觉分南北，人月何须论古今。水落蒹葭应自老，秋来蟋蟀为谁吟。不知霜露沾衣处，偏是诗家感慨深。
中秋风雨
作者：吴宽
朝代：明
体裁：古风

都人期赏月，此夜合家欢。市上人争送，豆瓜堆满盘。那知风雨至，失却此团团。天公亦戏人，人情苦多端。阴晴讵可定，感此发长叹。
临江仙·寿费药轩
作者：吴宽
朝代：明
体裁：词

此日药翁开七帙，人来并贺新年。逢恩堂里鼓填然。改元闻好语，纪事作长编。江上扁舟初到也，凭将玉季书传。买田抽取俸中钱。他年如得请，一笑两华颠。
临清晚泊·柳梢青
作者：吴宽
朝代：明
体裁：词

画鹢高飞。长河作带，细柳成帷。晚睡初醒，棹歌声起，错认南归。清源城郭旁围。望道上、行人未稀。油壁香车，红泥细酒，故土全非。
为世贤题唐子华钓舟图
作者：吴宽
朝代：明
体裁：七言绝句

日落长堤古树阴，渔舟争放碧溪浔。看渠共理丝纶手，真有前人竭泽心。
为倪尚书题王孟端舍人墨竹
作者：吴宽
朝代：明
体裁：古风

翛然见此林下姿，清省颇类阴何诗。舍人自得挥毫趣，湖州巳逝前无师。平生见话足高致，俗子来乞以手麾。不知此幅为谁作，增价况有颐庵词。青溪太宰童子时，自言故人持赠之。立朝卓卓重风节，此君契合能相资。南来行李特携此，不忍弃去缘心知。自公退食持示我，似竹可喜何须疑。为公临楮赋淇澳，清风拂叶犹猗猗。
为僧题画
作者：吴宽
朝代：明
体裁：七言绝句

秋风一骑秣陵还，未得浮生半日閒。画里南朝何处寺，闭门黄叶满青山。
为史太守题画
作者：吴宽
朝代：明
体裁：古风

青山岧峣环洛下，洛人尽是看山者。史侯早作甲科人，只踏京尘跨骢马。昨分符竹到苏州，夙夜常怀民社忧。吴山西望亦不俗，日坐黄堂无暇游。是谁写入丈缣里，白云移来露其趾。乔林深处着茅庐，黄发高人多寿祉。惟昔乡人白乐天，当时游赏亦称贤。请侯暂辍一日事，却按画图还泛船。
为史明古题沈启南画
作者：吴宽
朝代：明
体裁：古风

崒嵂终南山，黄河抱其趾。旧闻塞天地，延帙几千里。阳乌浴虞渊，落霞散如绮。层峦蔼佳气，苍翠不可拟。史君松陵彦，家世昔居此。夜梦或见之，既觉心亦喜。老南慰兹图，历历宛相似。不知经营劳，但见丘壑美。赤松真吾师，白云是知已。为报山中人，明年溯江水。
为吴吉士克温题东坡墨竹
作者：吴宽
朝代：明
体裁：古风

坡仙写竹如作书，笔底溢出书之馀。书形譬石压蟾蜍，俗人不识称墨猪。古来书画同一法，使彼见此当轩渠。密叶濈濈何所如，宛如卧蚕首不舒。浓霜涂干外筠厚，香粉浥节中心虚。平生妙句真可诵，可使一日无此居。西窗坐对发长嘘，不知有感感何事，岂以文翁方逝欤。雨晴把玩敞吾庐，清风习习摇琼琚。
为周评事题沈石田画二首 其一 芙蓉
作者：吴宽
朝代：明
体裁：古风

忆涉秋江水，曾采芙蓉花。花边荡桨白日暮，美人不见令人嗟。秀色天然净如洗，依旧幽花照江水。高堂四壁起秋风，不是丹青那得此。周卿爱此如爱莲，胸中风月元无边。惭余未拟爱莲说，为君且赋芙蓉篇。
为周评事题沈石田画二首 其二 芭蕉
作者：吴宽
朝代：明
体裁：古风

老卉呈娇红，破叶留故绿。正当零落时，对此殊不俗。我思石田生，秋色填满腹。腹中抑郁无柰何，信手写之忽盈幅。滚滚白露初为霜，苔花冷蚀山骨苍。眼昏错道逢仙子，绿丝步障红绡裳。
为周郎中公瑞题观莲图
作者：吴宽
朝代：明
体裁：古风

玉井莲开花十丈，此事诗家徒自诳。何处池头有此花，分明蜀锦裁成障。清波渺渺波洋洋，水榭人疑坐天上。白羽风轻频自摇，红妆日出閒相向。画工作此待谁题，意匠欲追崔子西。平生比德是君子，耶溪不拟定濂溪。濂溪旧有爱莲说，意见岂与埤雅齐。溪流一派接双井，云孙早蹑青云梯。
为奎侄题吴隐之刺史遗象
作者：吴宽
朝代：明
体裁：七言绝句

南行曾是饮贪泉，百世清名尚卓然。遗象未知还似否，赋诗惟与后人传。
为奎侄题延香室
作者：吴宽
朝代：明
体裁：七言律诗

脩竹东连斋閤深，篆烟长袅散轻阴。客来如入芝兰室，佛语徒闻薝卜林。王氏佩囊犹俗态，韦郎扫地只清心。如何消受安閒福，不是观书定鼓琴。
为奎侄题画
作者：吴宽
朝代：明
体裁：七言绝句

林下苑亭坐此翁，旋移诗景入胸中。江湖日暮多风浪，应笑张帆使顺风。
为奎侄题石田雪景
作者：吴宽
朝代：明

瑶林依石断云攒，雪后西山更好看。忆向越来溪上过，梅湾玉削数峰寒。
为奫侄题谢廷循画二首 其一 春山图
作者：吴宽
朝代：明
体裁：七言绝句

云中叠嶂翠模糊，深树茅堂隐若无。莫向昔人论画品，开窗聊对谢公图。
为奫侄题谢廷循画二首 其二 蚌蛤图
作者：吴宽
朝代：明
体裁：七言绝句

江湖极目渺无涯，蚌蛤随潮上浅沙。开口自甘濡沬老，聒人偏恨是鸣蛙。
为姚文�题画
作者：吴宽
朝代：明
体裁：六言诗

忆醉园池之上，悠悠二十馀年。城里人家似此，画中风景依然。
为宁县令萧光甫题墨梅
作者：吴宽
朝代：明

老干弯埼新干直，总是昆吾镔铁色。枝头忽被北风吹，并出疏花成戏剧。薄如蝉翼细蝶须，敢与腊雪偏相敌。雪也无香复易消，阻山背水俱无策。花神冷笑不言功，月下翛翛倚苍壁。狂游不到绮陌间，小隐时当野桥侧。平生高韵有谁知，此种奇姿何处得。补之已逝叔雅亡，人间久矣无清迹。诗人未补白华诗，画家重倒金壶墨。悠悠此意我所谙，欲向萧侯聊比德。试看宁县九年官，箧里只馀花的的。士林传玩等甘棠，黄鹤楼中莫吹笛。
为宁县令萧光甫题墨梅
作者：吴宽
朝代：明
体裁：古风

老干弯埼新干直，总是昆吾镔铁色。枝头忽被北风吹，迸出疏花成戏剧。薄如蝉翼细蝶须，敢与腊雪偏相敌。雪也无香复易消，阻山背水俱无策。花神冷笑不言功，月下翛翛倚苍壁。狂游不到绮陌间，小隐时当野桥侧。平生高韵有谁知，此种奇姿何处得。补之已逝叔雅亡，人间久矣无清迹。诗人未补白华诗，画家重倒金壶墨。悠悠此意我所谙，欲向萧侯聊比德。试看宁县九年官，箧里只馀花的的。士林传玩等甘棠，黄鹤楼中莫吹笛。
为安福尹仁器纪善追和祭酒李文忠公所遗之作
作者：吴宽
朝代：明
体裁：七言律诗

先生去作泉台客，泸水悠悠岁月多。太学旧规三舍在，中朝清节几人过。斯人有感空临楮，后辈无能也掇科。欲写和章频不就，玉堂疏雨墨重磨。
为屠元勋题画二首 其一 湖亭高士图
作者：吴宽
朝代：明
体裁：七言绝句

百顷平湖望若空，游人如在水晶宫。日长对此消炎暑，高阁安能着病翁。
为屠元勋题画二首 其二 一雀三公图
作者：吴宽
朝代：明
体裁：七言绝句

白头三鸟共称翁，并立高枝总下风。何物世间为■■，俗人犹自羡三公。
为屠大理题石田画
作者：吴宽
朝代：明
体裁：古风

生绡丈许画者谁，石田老人今画师。年来都下家家有，此幅吾知出亲手。笔意纵横信所之，夹岸翛然已疏柳。溪阴欲度无舟楫，万杙成桥远相接。何处诗人誇瘦�，破帽欹风粘落叶。两山对峙开高关，谽谺梵宇容干间。半空丹雘势突兀，雪窦天台真等閒。老人昔共游虞山，此景彷佛曾跻攀。昆湖荡漾临几席，水绕渔庄凡几湾。京华十年走尘土，看画分明能破颜。山林在望鸟飞倦，春到江南吾欲还。
为屠大理题石田画
作者：吴宽
朝代：明

生绢丈许画者谁，石田老人今画师。年来都下家家有，此幅吾知出亲手。笔意纵横信所之，夹岸翛然已疏柳。溪阴欲渡无舟楫，万杙成桥远相接。何处诗人跨瘦？，破帽欹风粘落叶。两山对峙开高关，谽谺梵宇容千间。半空丹雘势突兀，雪窦天台真等闲。老人昔共游虞山，此景仿佛曾跻攀。昆湖荡漾临几席，水绕渔庄凡几湾。京华十年走尘土，看画分明能破颜。山林在望鸟飞倦，春到江南吾欲还。
为张英公赋瑞芝
作者：吴宽
朝代：明
体裁：古风

伟哉定兴王，卜葬燕山麓。坟上穹碑太史文，大书平定交南录。惟王昔统百万师，天子使殄西南夷。富良江上旌旗度，生縳渠魁黎季犁。伏波将军立铜柱，何如伐石作穹碑。独怜灭胡心，不逐胡云移。平生遗恨无所泄，坟上倏化为灵芝。不然天意惜忠义，故遣瑞物以表之。我观世间芝草亦常有，谁似煌煌大如斗。将门有子复登坛，摘处仍归曹伟手。此芝便合作如意，帐下偏禆看指授。岂不见云中飞报入京师，丑虏闻风连夜走。
为归贡士题其先曾大父素节翁遗训后
作者：吴宽
朝代：明
体裁：古风

归君入我户，手中何所持。自云曾大父，晚岁有训词。读之心凛凛，宛与生同时。时当洪武初，立法张纲维。翁也长乡赋，死者皆等夷。避祸行万里，跻险兼履危。一身孰为伴，妻妾负两儿。或犯盗贼狠，或当狼虎饥。道中屡脱死，若有神所司。艰苦历三闰，恩宥溥见施。终然隐渡江，龟卜不我欺。本无处世意，乃有还乡期。痛定如熄艾，甘回忽含饴。享年数近百，孙曾美而嬉。扶杖登春台，世道仍熙熙。始知百年内，苦乐真相资。细书示后人，微意当知之。吾闻昆人语，此翁德惟滋。所以少坎轲，福履绥期颐。馀泽久不竭，仕宦方自玆。为善必获报，翁也安能私。今人处平世，逸居可无为。
为徐仲山题虎丘观泉图
作者：吴宽
朝代：明

徐子昔年官水部，匹马萧萧历齐鲁。运河水满万艘通，汶泗交流无壅土。归来泉志手亲编，好与河渠书并传。不识当时陆鸿渐，齿牙空味虎丘泉。
为文宗儒题钩勒竹
作者：吴宽
朝代：明
体裁：七言绝句

碧玉参差望若空，高枝疑在月明中。百年写法今如许，为忆君家石室翁。
为李宾之题赵大年雪景
作者：吴宽
朝代：明
体裁：古风

故缣断裂如刻镂，上有雪图世稀有。墨痕隐隐题名存，熟视始知元祐手。叠嶂崇峦失翠微，高原淡淡留斜晖。岁云暮矣北风急，樵舍渔庄俱掩扉。疏林寂历寒雅返，意中不觉西涯远。海子桥西柳巷深，歇马何时步鱼堰。
为李瑞卿寺丞题王叔明义兴山水图
作者：吴宽
朝代：明
体裁：七言绝句

阳羡山深懒杖藜，卧游三日路仍迷。云中望见乘舟者，始识遥通罨画溪。
为李贞伯题朱寅仲小画
作者：吴宽
朝代：明
体裁：七言绝句

春半扁舟过太湖，洞庭着雨翠模糊。惟应旧日同游者，爱此朱郎水墨图。
为杨应宁佥宪题画二首·其一
作者：吴宽
朝代：明
体裁：古风

胜地着孤亭，翼然临绝岸。杖屦复溪头，斯人来独惯。青松栽巳高，白石煮应烂。诗思逐浮云，峰回忽中断。
为杨应宁佥宪题画二首·其二
作者：吴宽
朝代：明
体裁：古风

久移京口居，雅爱江南意。步过清风桥，归来甘露寺。壮岁难好閒，宦辙驱人至。馀习画图间，山林远能致。
为杨应宁题夏太卿墨竹
作者：吴宽
朝代：明

舍人好画谁与俦，子美诗中之刘侯。凤池退食多清暇，每抱缣楮从人求。昨者开筵宴宾客，四壁彷佛横沧洲。酒酣指点到修竹，数竿倒拂湘江秋。清风翛翛刷翠羽，孤凤欲下中堂游。乃知夏卿妙笔墨，奇态纵横才顷刻。歘然令我走避之，仰面分明堕崖石。纷纷真赝不可知，我意是竹皆堪诗。试看北地苦难得，此种数尺青垂垂。舍人好画兼好奇，明日南行过九疑。扁舟夜静月初出，想对楚人歌竹枝。
为杨应宁题夏太卿墨竹
作者：吴宽
朝代：明
体裁：古风

舍人好画谁与俦，子美诗里之刘侯。凤池退食多清暇，每抱缣楮从人求。昨者开筵宴宾客，四壁彷佛横沧州。酒酣指点到脩竹，数竿倒拂湘江秋。清风翛翛刷翠羽，孤凤欲下中堂游。乃知夏卿妙笔墨，奇态纵横才顷刻。歘然令我走避之，仰面分明堕崖石。纷纷真赝不可知，我意是竹皆堪诗。试看北地苦难得，此种数尺青垂垂。舍人好画兼好奇，明日南行过九疑。扁舟夜静月初出，想对楚人歌竹枝。
为杨起同题沈石田拟谢雪村山水
作者：吴宽
朝代：明
体裁：古风

雪村巳逝知几年，妙画曾向吴中传。少时看画老能忆，此事还输沈石田。昨者西阊杨给事，乘兴放舟过相川。坐间偶及雪村画，为言杨谢世有连。石田呼童急展绢，冉冉水石兼云烟。两山秀色相对峙，长松落涧声随泉。秃翁观泉不归去，岂是涧厎寻诗篇。石田作画不卖钱，给事得之真有缘。墨痕断烂称古迹，莫上米家书画船。
为杭人题画
作者：吴宽
朝代：明
体裁：古风

山水佳且近，古杭犹未游。开图见所似，画手擅风流。松林敝茅屋，高士亦何求。袒裼坐终日，富贵如云浮。北岭可杖策，西湖宜泛舟。他时挂冠去，终与杭人谋。
为毛宪清题花竹图
作者：吴宽
朝代：明
体裁：七言律诗

繁花匝地凝春色，脩竹凌空傲岁寒。共向生辰呈秀丽，偏于晚节报平安。中朝有待贤孙至，东海须将大老看。白发乌纱添入画，汉家恩诏定加官。
为毛贞甫题孙君泽山水
作者：吴宽
朝代：明
体裁：古风

十日一水五日石，古人画笔殚精力。后来简澹亦天成，披图试看孙君泽。山腰飞瀑千尺长，悬厓老树为山梁。人间溽暑不可耐，欲从二老乘新凉。
为潘时用博士寄寿其叔父鹤溪太守八十
作者：吴宽
朝代：明
体裁：古风

闽南归老二十年，鹤溪先生健如前。却杖放步登山巅，上下与鹤同蹁跹。眼明不著养生编，试问先生何以然。口碑曾听闽人传，有守以来公最贤。穷檐小民蒙见怜，举手加额每祝天。愿公居家年百千，翰林从子今儒仙。竹林南望归无缘，我为封诗到寿筵。和我妙句篇须全，勿令邠老美独专。
为王古直题画寄其乡郭筠心
作者：吴宽
朝代：明
体裁：七言绝句

赤城霞气映柴关，筠石翛然屋数间。堆案有书谁共较，过门惟许谢方山。
为王希曾题启南长荡图
作者：吴宽
朝代：明
体裁：古风

吴绫八尺馀，远胜好东绢。坐移长荡来，歘向眼中见。按图想旧游，峦岭非生面。阳山踞独尊，虎阜奔而殿。柔橹一摇摇，船头翠痕转。春水澹若空，白云故多变。佳哉吴中景，独许沈郎擅。典客方壮年，孰云宦途倦。吾志每图南，欲趁秋风便。幽深付一筇，此乐人勿羡。
为王惟颙题米友仁苕溪春晓图
作者：吴宽
朝代：明
体裁：古风

古今画法凡几变，顾陆以来皆有传。纷纷众史后何多，丹青点染徒相绚。澹然水墨谁所为，直以霜毫付星砚。谢家林下有清风，号国马前还素面。閒情逸韵觉翛翛，岂似长安水边见。只今破纸蝉翼如，一疋犹胜好东绢。楚山清晓别有图，当时曾入宣和殿。惜哉画谱弃斯人，正坐涪翁党遭谴。吁嗟此事亦区区，姓名得失何须辩。吴中故物存几何，近岁人家豪夺遍。王郎乃独保藏兹，寄我数回看不倦。水远真从天目山，烟深莫辨乌程县。恍然载我江南游，案头喜有春云便。
为白郎中题荷花鹅图
作者：吴宽
朝代：明
体裁：古风

前朝画学人如市，不独丹青竞山水。点朱涂粉擅写生，花鸟纷纷总良史。赵昌名与黄筌齐，后来更称崔子西。御府收藏三百轴，未数溪鸥兼野鸡。丈缣如冰笔如刷，似向崔家传妙诀。晴窗信手恣临模，水面鹅成亦精绝。群鱼出游意不閒，一跃欲过疏柳湾。翠荇荡摇金掌底，雪毛洒落清波间。晚凉莫把荷花摘，回首惊猜还敛迹。红衣翠盖锦云稠，此物为尔增颜色。户曹何从购得来，公退闭门时展开。城南矮屋撑欲破，家人一笑皆云咍。世间妙笔真难致，持去莫教成故事。试看书罢便笼回，只换羲之五千字。想公闻此当撚须，秋风高兴非莼鲈。养鹅老向江南住，须是结茅临滆湖。
为盛舜臣题山水长卷
作者：吴宽
朝代：明
体裁：古风

城西荡双桨，遥背伍胥门。人家枕河住，渐喜历乡村。豁然见平田，农夫荷锄去。好风低嫩苗，微雨洒高树。苇间多放艇，柳下或扳罾。锦布芰荷荡，沙明鸥鹭汀。鱼梁接牛宫，沽酒新郭市。迤逦到横塘，虹桥垂四趾。乱山似遮路，旋转自长溪。水入太湖北，云生光福西。扣舷唱吴歌，有客中流过。千载怀古心，悠然欲相和。香径既云没，琴台亦成空。山头明月上，仍照馆娃宫。登高信徒劳，望远发深喟。閒展图画看，旧游一何颣。
为盛舜臣题山水长卷
作者：吴宽
朝代：明

城西荡双桨，遥背伍胥门。人家枕河住，渐喜历乡村。豁然见平田，农夫荷锄去。好风吹嫩苗，微雨洒高树。苇间多放艇，柳下或扳罾。锦布芰荷荡，沙明鸥鹭汀。鱼梁接牛宫，沽酒新郭市。迤逦到横塘，虹桥垂四趾。乱山似遮路，旋转自长溪。水入太湖北，云生光福西。扣舷唱吴歌，有客中流过。千载怀古心，悠然欲相和。香径既云没，琴台亦成空。山头明月上，仍照馆娃宫。登高信徒劳，望远发深喟。閒展图画看，旧游一何类。
为费廷言题沈士称画枇杷双鼠
作者：吴宽
朝代：明
体裁：古风

古诗三千兼刺美，孔笔不曾删相鼠。齐谐志怪到张华，博物应疑鼠有牙。虫鱼注成非磊落，韩子作诗讥郭璞。后来埤雅亦何为，中有鼠谱烦农师。鼯鼬鼱鼷本同族，散在人家称小畜。画图此种栗鼠否，竹䶉野处同其俦。纷纷恣食高廪米，画伏穴中那有体。一前一却誇委蛇，李斯为汝误巳多。暖风吹林金颗颗，独在江南饱珍果。永州事败无孑遗，甘与鹪鹩守一枝。
为邵日昭题荆南春晓图
作者：吴宽
朝代：明
体裁：古风

尚书高公成绝艺，二百年来许谁继。爱此荆南春晓图，雾雨濛濛湿青䯻。邵君读书当万山，诛茆结屋才三间。深林卓午日光漏，猛虎犹能窥一斑。
为都元敬题春山读易图
作者：吴宽
朝代：明
体裁：古风

山中春雨过，嘉树如新沐。鸟语时复閒，惟闻涧声续。对此一欣然，孤怀浩无欲。便携童冠人，咏归效沂浴。归来亦何事，妙意溢春服。寤寐羲文间，手持一编读。惓惓济时心，愿言均发育。
为钱世恒题石田雪景
作者：吴宽
朝代：明
体裁：古风

都下类江南，暑气一何酷。钱卿适开筵，羽扇不停扑。忽然坐凌阴，挂壁有长幅。高峰树玉幢，空洞倚垩屋。皑皑不可辨，岂复分涧谷。故家虞山阳，昆湖真在目。水榭何年成，分明傍湖曲。隔船人试问，舣棹何所欲。客云不于人，聊借松下宿。松树数十株，忍寒仍故绿。对之恣披襟，寒气迫诗腹。日暮暑未消，持杯故相触。寄语石田翁，此图金莫赎。
为钱副郎世恩题桂兔图
作者：吴宽
朝代：明
体裁：古风

悬崖碧树争倒垂，金钗乱插还参差。古香能受秋风吹，亦复有藤缕络之。洞门一似逢仙姬，身缠宝璎坠朱緌。其下何物趺坐危，赤睛玉毫光陆离。长耳耸起分两岐，视而孕焉䨲是儿。惟上有物扬清晖，团团冰镜一尺围。人名为月非此谁，月中桂满兔且肥。信哉有影乃在斯，历观画记从新施。收藏莫盛宣和时，高格雅淡今何稀。黄筌赵昌曷不师，素面朝天誇虢姨。市娼涂抹众所嗤，蓦然展观亦甚奇，翩翩五色斑斓衣。
为陆全卿题刘松年香山九老图
作者：吴宽
朝代：明
体裁：古风

高松大竹生翠寒，密林隐隐攒峰峦。杳然流水出深谷，新凿山中八节滩。江州司马不爱官，笑领诸客来盘桓。棋枰诗卷各有适，适意岂在陈杯盘。酒酣耳热忽起舞，戏折名花斜插冠。趍朝疲薾足非病，在野轻健心偏安。权门赫赫誇牛李，门下党人分彼比。直气腾腾逼石楼，甘作香山老居士。刘侯此图超俗尘，能与九老俱传神。衣冠虽作山林样，状貌终为台阁人。孰为胡杲与吉旼，孰为郑据并刘真。二卢张狄总预集，居士乐易皆相亲。独怜旧友今何处，禹锡微之嗟失身。
为陆全卿题米南宫雪景
作者：吴宽
朝代：明
体裁：古风

北固山前江水清，长供此老濯冠缨。焚香宝晋斋中坐，江山写入毫端轻。此老胸中有奇气，不与众史閒争名。翛然一种自机轴，惊倒范宽并李成。昔者吾尝阅画史，真迹人间嗟见此。卧游佳境不逢人，但觉寒光浮棐几。古树枝摧瞰急湍，雪岭更从人面起。全卿藏此凡两幅，持一赠我分片玉。曾是平生好洁人，挂处休将手频触。
为陆文质题夏以平太常山水
作者：吴宽
朝代：明
体裁：古风

昆山夏公官太常，手写墨君能擅场。岂知华亭别有夏公者，山水落纸深而长。凤池退食多佳兴，闭户松阴还满径。小笔能将浅绛施，云里峰峦隐危磴。深林少行客，中有瀑布清。仰面见高寺，涧厎似听晨钟鸣。国医陆君素善有声画，自拂京尘当寓舍。卧游三泖九峰间，溽暑连朝喜清暇。
为陆病逸题画
作者：吴宽
朝代：明
体裁：七言绝句

一卧茅庐三月深，出门秋水散蹄涔。亦知病里多新语，不肯从人换橐金。
为陈一夔乞兔
作者：吴宽
朝代：明
体裁：古风

古诗三百篇，于兔言何烦。其名因以识，一编旧曾翻。此物性特狡，穴处异于貆。君家能畜养，孰谓其爰爰。岂亦遇犬获，跃跃蹶其蹯。不然向君投，絷之忘救援。缺口今强食，肯乐笼与樊。啮突求逸去，有如橐鼠喧。其势久必死，枉杀应衔冤。东城幽僻地，早已辟兔园。登登版筑劳，亦复有周垣。册子不遗下，挂角非乌犍。此物纵其内，长乐草木蕃。跳舞适野性，何殊在郊原。园中有一鹤，爱之不乘轩。饮啄得伴侣，上下共奔骞。及此月将满，吐生子当繁。君昨过我饮，许赠偶有言。便须速抱送，不至休如膰。幸勿苦疑我，意在炮与燔。
为陈副使寓题画
作者：吴宽
朝代：明
体裁：古风

深林有隙地，似与高人谋。屋宇四五间，豁然对溪流。群山倾如赴，白云出谁收。屋中亦何有，琴书足销忧。玩之以终老，隐志于焉求。宪史富清誉，中怀慕前脩。山林有宿好，横图挈同游。不惜持示我，我意殊相投。凉风报秋信，高兴归沧州。
为陈明之题墨梅
作者：吴宽
朝代：明
体裁：古风

溪藤百尺馀，惨惨颜色变。遂令尘埃中，难识冰雪面。秋阳射疏窗，晨起偶开卷。妙手非补之，历历花可辨。横柯弯且枯，老干直不颤。天寒北风高，满眼集玄霰。
为陈玉汝题启南山水大幅
作者：吴宽
朝代：明
体裁：古风

马家作画才一角，剩水残山气萧索。画苑驰名直至今，输与毫端不浮弱。此幅壮哉谁写真，吴西山水见全身。行春桥上曾遥望，待乐亭中好细论。
为顾崇善题松溪高士图
作者：吴宽
朝代：明
体裁：古风

厨里丹青能变化，昔者恺之真善画。依然灵物属云孙，仍见生绡堂上挂。烟雾溟濛晓不开，长松临涧何年栽。急流喷薄厓石动，白昼歘尔生风雷。望中秀色参天起，漱涤孤根从涧水。何物离离径寸茎，自信山苗难在此。高人独立意如何，想见清晖入腹多。支硎山下寒泉侧，为忆深林柱杖过。
为顾良弼题墨梅
作者：吴宽
朝代：明
体裁：七言绝句

芳名曾向谱中传，似见临溪影倒悬。为语游人休乱折，低枝正与雪霜便。
为马彦中道士题夏太卿雨竹
作者：吴宽
朝代：明
体裁：七言绝句

太卿巳逝墨君存，笔法依然带雨痕。不识南阳鍊师面，百年遗物属诸孙。
久借内阁朝房次前韵
作者：吴宽
朝代：明
体裁：七言律诗

词林再入岁周馀，自笑东房久借居。汉代虽多閒禄秩，吴门幸有旧田庐。高眠斋榻春回后，惯着朝衣日出初。天念老人仍借景，隔墙嘉树绿扶疏。
久旱偶读王半山暮归一着感而次韵
作者：吴宽
朝代：明
体裁：古风

八月不雨天冥冥，宿麦半死黄兼青。雨师出游风伯阻，半道执辔车还停。天门万里欲往扣，阍人辞谢言谁听。盆池养鱼真戏尔，勺水亦复扬清泠。洛川迢迢不救旱，川神微步誇娉婷。安能㪺之洒九土，一唱吴歌摇越舲。
久旱始雨适校白集至喜雨篇因次韵
作者：吴宽
朝代：明
体裁：古风

麦秋麦巳无，况种黍与菽。向晚声萧萧，忽听在枯竹。岂惟惊我耳，遂尔拭吾目。起视方庭间，沾衣走仆仆。渠决会须成，檐溜忽相续。憔悴两青松，叶垂若新沐。萱花回故红，藤蔓长新绿。诗人歌太甚，及此和霢霂。时巳虑狱囚，诏方停土木。私舍未拟还，坐久索灯烛。
久旱得雨
作者：吴宽
朝代：明
体裁：七言律诗

夜深凉思入衾裯，一雨俄为五月秋。庭下尽将瓿甊覆，岸头初见桔槔收。谩添城市儿童喜，深慰山乡父老忧。拟效石湖编杂兴，閒居岂独为身谋。
久雨遣闷
作者：吴宽
朝代：明
体裁：古风

湿云压檐低，不省犹是昼。倚槛阅书编，檐头自悬溜。铜盆置庭中，点滴若刻漏。须臾雨来多，声响一何骤。虹背何曾弯，雨脚不停走。溽暑类江南，湿气屋未透。小户困沮洳，俯出从狗窦。颇闻石炭贵，妻子自相诟。幸此得安居，无术为援救。砚沼映术烟，写怀不能就。
乙丑元旦星变下诏求言二首·其一
作者：吴宽
朝代：明
体裁：七言绝句

午门黄伞忽高张，御墨开来秪数行。从此谏官閒不得，案头多制上书囊。
乙丑元旦星变下诏求言二首·其二
作者：吴宽
朝代：明
体裁：七言绝句

诏旨分明近可听，千官拜舞出彤庭。定从新岁多新政，却认妖星是瑞星。
九日诸友过园居小饮
作者：吴宽
朝代：明
体裁：七言律诗

久拚秋尽有清忙，篱下依然万点黄。休说满城风送雨，端愁今夜露为霜。饭随乡俗驼蹄短，研入诗筵凤味长。愿得他年身共健，故山归去醉重阳。
九日风雨二首·其一
作者：吴宽
朝代：明
体裁：七言律诗

满城风雨重阳日，何处重登戏马台。丹阙入朝衣尽湿，玉堂置酒席难陪。墙边赤枣怜俱落，篱下黄花恨未开。安得吴门蓑笠叟，芙蓉江上送鱼来。
九日风雨二首·其二
作者：吴宽
朝代：明
体裁：七言律诗

满城风雨重阳日，平地江湖大涨时。木偶自漂应去远，曲生不召故来迟。人间纪事兼诗话，座上传神满鬓丝。何物报晴真可喜，喳喳鸣鹊在槐枝。
九日风雨二首病中读周益公集以术家谓其身坐磨蝎宫宜退不宜进宽命与公偶同所愧名贤德望不及远甚其退尤宜因诗纪之二首·其一
作者：吴宽
朝代：明
体裁：七言律诗

术家早巳论身宫，浅薄安能比益公。止岂人为当有命，退如时序况无功。过从却愧高车满，请乞惟忧短疏空。忽报南方风雨甚，病怀犹自望年丰。
九月十八日大雪又十日雪益大作秋雪叹
作者：吴宽
朝代：明
体裁：古风

吾生本江南，不惯见秋雪。见之自北都，都人亦不说。初偕雨兼零，忽逐风急刮。渐看瓦沟平，仍畏石墄滑。陡然作寒威，贫家埶难活。米炭几时储，齑盐何处斡。以至裹曲身，况也无衣褐。病体强自支，忧世亦颇切。玆事巳两见，浃旬未辽阔。月令不深考，政事何所缺。惟天量有容，阳气终奋发。赤日中天行，穷檐遍昭晢。凉飔只凄然，勿遽变凛冽。霏霏嘉瑞成，却待嘉平节。
九月十日赴周仲瞻饮菊犹未开
作者：吴宽
朝代：明
体裁：七言律诗

莫恨黄花开独迟，清香巳觉到金卮。重倾昨日王弘酒，强和今朝郑谷诗。根在久从南国种，节高应耐北风吹。相逢人世长堪笑，不羡齐山杜牧之。
乞归不遂
作者：吴宽
朝代：明
体裁：七言律诗

银台投疏列三回，批答频惊御笔来。过料残生蒙帝力，误居高位召天灾。老身况复加多病，明主何曾弃不才。恩旨下临当勉起，就令供职巳衰颓。
乡僧来京师者多乞一诗而归盖皆旧识于山水间者共十二首 其一 智勤还洞庭兴福寺
作者：吴宽
朝代：明
体裁：五言律诗

杖锡过京华，西山即是家。有时论日月，随处卧烟霞。怀土情终恶，还乡路亦赊。春深俞岛里，应为问梅花。
乡僧来京师者多乞一诗而归盖皆旧识于山水间者共十二首 其七 某还石湖治平寺
作者：吴宽
朝代：明
体裁：七言绝句

湖上何年开宝坊，峭峰为壁树为堂。地高巳与诸天近，何处人间是上方。
乡僧来京师者多乞一诗而归盖皆旧识于山水间者共十二首 其三 古梅住半塘永福寺
作者：吴宽
朝代：明
体裁：七言绝句

灵鹫山中一树梅，千年古意自西来。暗香浮动今何处，应向刘公墩下开。
乡僧来京师者多乞一诗而归盖皆旧识于山水间者共十二首 其九 永明还法华寺
作者：吴宽
朝代：明
体裁：七言绝句

吴西山水尤佳处，旧有莲宫号法华。归去缘知添嫩竹，到来犹记裹新茶。
乡僧来京师者多乞一诗而归盖皆旧识于山水间者共十二首 其二 文怀住吴江法云寺
作者：吴宽
朝代：明
体裁：五言律诗

见说湖心寺，人须一苇杭。水浮林屋近，地限雪滩长。挂衲投禅杖，翻经坐讲堂。邑人多好施，应爱道风香。
乡僧来京师者多乞一诗而归盖皆旧识于山水间者共十二首 其五 定佩住城东定慧寺
作者：吴宽
朝代：明
体裁：七言绝句

久从玄墓山中隐，又向湖州市里行。浮世此身皆可托，应同圆泽话三生。
乡僧来京师者多乞一诗而归盖皆旧识于山水间者共十二首 其八 宗全还七宝泉
作者：吴宽
朝代：明
体裁：七言绝句

细饮山根七宝泉，北来还上五湖船。大方游遍浑无滞，佛法胸中巳了然。
乡僧来京师者多乞一诗而归盖皆旧识于山水间者共十二首 其六 某住石湖宝积寺
作者：吴宽
朝代：明
体裁：七言绝句

碧山影落石湖心，诗句从来最易寻。为语山僧须管领，他年吾欲载登临。
乡僧来京师者多乞一诗而归盖皆旧识于山水间者共十二首 其十 真慎还玄墓寺
作者：吴宽
朝代：明
体裁：七言绝句

诸徒祝发总嘻嘻，正是山门复盛时。预约旧游须再到，好磨苍壁待题诗。
乡僧来京师者多乞一诗而归盖皆旧识于山水间者共十二首 其十一 文鄂住文殊寺
作者：吴宽
朝代：明
体裁：七言绝句

文殊兰若今何在，说在阳山箭阙傍。入定不知风雨过，白龙应向钵中藏。
乡僧来京师者多乞一诗而归盖皆旧识于山水间者共十二首 其十二 戒香归洞庭福源寺
作者：吴宽
朝代：明
体裁：五言律诗

扁舟何处发，远自北都还。若住人间世，无如湖上山。孤云仍两角，此地少三斑。橘柚能供税，秋深便掩关。
乡僧来京师者多乞一诗而归盖皆旧识于山水间者共十二首 其四 员政住杭州虎跑寺
作者：吴宽
朝代：明
体裁：七言绝句

百花庵里久栖禅，竹树萧然野水边。欲洗北来尘土足，扁舟直到虎跑泉。
书句容丁溪僧舍壁
作者：吴宽
朝代：明

丁公溪上古招提，策马来寻路欲迷。远道黄埃临水隔，当门绿树与云齐。山中地僻无人到，窗下僧闲鸟自啼。瀹茗焚香坐终日，不知林外夕阳低。
书室晓坐
作者：吴宽
朝代：明
体裁：七言律诗

南窗兀坐日光浮，残雪犹看在瓦沟。畏冷又过冬一难，觉衰真合古三休。便人强以家书附，多事閒将日历修。喜报圣躬膺万福，南郊拟从六龙游。
予以服除赴京启南谓年老难别拿舟远送感念故情以诗叙谢
作者：吴宽
朝代：明
体裁：七言律诗

行经锡谷又毗陵，岂是山阴兴可乘。千里绿波随客去，中宵白发向人增。老年敢祝惟多爱，厚禄深惭自不胜。杖屦相从须有日，临岐诗券最堪凭。
予偶衣褐傅曰川举孟子语见戏盖以予名字相属也予以褐为贱者之服服之固宜亦仍孟子语更号褐夫因作诗发曰川一笑
作者：吴宽
朝代：明
体裁：七言律诗

仆本吴中一贱儒，久惭朝服强纡朱。肯忘往昔称匏老，只合从今号褐夫。养勇怕逢宫黝辈，受廛愿作许行徒。欲知名字原相属，试检轲书定不诬。
予初登进士第时武靖侯赵公实奉诏待宴礼部公既老病家居念旧为四绝句见寄次韵答之·其一
作者：吴宽
朝代：明
体裁：七言绝句

甲榜题名愧起家，赐来法酒胜官茶。元戎传诏怀当日，许戴琼林第一花。
予初登进士第时武靖侯赵公实奉诏待宴礼部公既老病家居念旧为四绝句见寄次韵答之·其三
作者：吴宽
朝代：明
体裁：七言绝句

连云甲第列侯家，坐上曾分旧赐茶。充国老来诸子壮，战袍重见织团花。
予初登进士第时武靖侯赵公实奉诏待宴礼部公既老病家居念旧为四绝句见寄次韵答之·其二
作者：吴宽
朝代：明
体裁：七言绝句

散吏萧然自一家，渴心长爱玉川茶。曲江院里重回首，翠幕春风隔杏花。
予初登进士第时武靖侯赵公实奉诏待宴礼部公既老病家居念旧为四绝句见寄次韵答之·其四
作者：吴宽
朝代：明
体裁：七言绝句

莫府功高早卧家，囊收薏苡不思茶。华笺诗到行行整，谁说临文老眼花。
予既以忆鹤名园复有致一玄鹤者蓄之月馀一旦飞去
作者：吴宽
朝代：明
体裁：七言律诗

短垣局促损精神，忆鹤名园又有因。野性未便烟火食，高情谁会水云身。缟衣化尽京尘满，碧落招来海月新。东去青田如不返，须防矰缴遇虞人。
二十日三会廷式公馆馆即杨文敏公朝房所谓聚奎堂也
作者：吴宽
朝代：明
体裁：七言律诗

积雪全消春载阳，上元巳过日初长。城中灯假何妨满，社里诗盟不可忘。三友自成闻喜宴，五星犹仰聚奎堂。明朝易水遥相望，强向筵前更举觞。
二月十二日济之复邀看桃花和旧韵四首·其一
作者：吴宽
朝代：明
体裁：七言绝句

去岁看来记得真，依然树底踏香尘。东园旧羡花开早，屈指犹先廿日春。
二月十二日济之复邀看桃花和旧韵四首·其三
作者：吴宽
朝代：明
体裁：七言绝句

花朝何事黯诗魂，下马徘徊懒入门。陌上徒歌归缓缓，樽前难得醉昏昏。
二月十二日济之复邀看桃花和旧韵四首·其二
作者：吴宽
朝代：明
体裁：七言绝句

红妆半醉倚斜曛，细草同裁八幅裙。蜂蝶纷纷休共闹，两株香粉要平分。
二月十二日济之复邀看桃花和旧韵四首·其四
作者：吴宽
朝代：明
体裁：七言绝句

春风次第要花开，试看园丁更种来。不用诗招熊少府，明年随意坐苍苔。
二月十五日殿试东阁阅卷抵夜始出
作者：吴宽
朝代：明
体裁：七言律诗

五凤楼前满素辉，黄昏踏月过彤闱。遥闻银钥将收起，莫认金莲独送归。三百登科无曲学，九重侧席定宵衣。不缘儤直初来此，宫树惊乌欲乱飞。
二月四日上出视朝志喜
作者：吴宽
朝代：明
体裁：七言律诗

凤楼高隐五云端，钟鼓声传列奉銮。世道巳登三代盛，圣躬常系万方安。殿前旭日天仍近，仗外春风树不寒。仰见赭袍升黼座，千官拥笏尽腾欢。
二月晦日济之邀看桃花四首·其一
作者：吴宽
朝代：明
体裁：七言绝句

风将花信报来真，不见花开只见尘。却爱君家红两树，小园只合号藏春。
二月晦日济之邀看桃花四首·其三
作者：吴宽
朝代：明
体裁：七言绝句

夕阳持酒酹花魂，新柳疏疏总映门。渐有狂风吹绿暗，巳无明月上黄昏。
二月晦日济之邀看桃花四首·其二
作者：吴宽
朝代：明
体裁：七言绝句

花气喷人暖欲醺，不须庭下舞红裙。诸公好尽杯中物，春色三分巳二分。
二月晦日济之邀看桃花四首·其四
作者：吴宽
朝代：明
体裁：七言绝句

两株浓淡喜齐开，句引诗人共看来。纵使阶前都落尽，幸无流水只青苔。
二答李士英
作者：吴宽
朝代：明

堂成圬者更相烦，只尺墙东别置门。长愿清风分故旧，独寻芳草忆王孙。楚人预约空诗帖，吴客难言乏酒尊。荒径寂寥春去远，倚阑还用吊花魂。
五同会
作者：吴宽
朝代：明
体裁：七言律诗

日高连步出金闺，乡里衣冠比聚奎。巳幸容予为五一，不劳邀客向东西。古人事例■真率，流俗杯盘■整齐。白发萧然叨坐首，敢辞挥笔制新题。
五月十三俗云竹醉日种竹丛桂堂前时旧竹俱亡医俗亭亦撤去拟别搆数椽名之曰复竹
作者：吴宽
朝代：明
体裁：七言律诗

东园不见绿纷纷，二十馀年别此君。健仆荷锄乘醉日，老夫携枕欲眠云。远支散处怜无恙，旧记犹存愧不文。拟向墙阴结低屋，楣间题字是云云。
五月十三日移竹
作者：吴宽
朝代：明
体裁：七言绝句

今朝竹醉教移竹，荷锸穿云去路赊。却笑此君多潦倒，醒来巳在别人家。
五月十五日蒙赐鲥鱼二尾
作者：吴宽
朝代：明
体裁：七言绝句

病卧书窗越几旬，朝来犹自食时新。江东到此如论价，须抵盘中二尺银。
五答
作者：吴宽
朝代：明
体裁：七言律诗

都下才名李义山，诗筒相送几循环。寒蛩入户声初咽，拙鸟成巢羽独斑。聊复据鞍如马援，不因夺邑愠劖般。壮年巳受书坛戒，幸少童心莫比顽。
五答李宾之
作者：吴宽
朝代：明

庵居联咏旧曾烦，诗令严来岂棘门。欲系苦匏同贱子，每夸仙李得贤孙。过街莫放追风骠，对影须开问月尊。不是葛洪川畔路，李源休觅旧精魂。
五答李宾之
作者：吴宽
朝代：明
体裁：七言律诗

庵居联咏旧曾烦，诗令严来岂棘门。欲系苦匏同贱子，每誇仙李得贤孙。过街莫放追风骠，对影须开问月尊。不是葛洪川畔路，李源休觅旧精魂。
仙丹
作者：吴宽
朝代：明
体裁：七言绝句

嘉惠恭承又满盘，牛车雪滑到应难。糖囊莫道名非称，入齿冰浆信不酸。
代荷花答
作者：吴宽
朝代：明
体裁：七言绝句

淡红数瓣出天然，根托盆池强自连。风雨满园香更远，无人来看不须怜。
任月山七马饮饲图
作者：吴宽
朝代：明
体裁：古风

一马初饮泉，三马共啮草。二马欲饮一未啮，七马絷维俱枥皂。圉人饮饲亦良苦，莝草汲泉须美好。驱驰正用千里力，不使尔渴使尔饱。尔如无用却徒然，天闲肥马云锦连。
任月山九马图
作者：吴宽
朝代：明
体裁：古风

前元画马任月山，九马意态皆天闲。开图似具方皋眼，不在骊黄牝牡间。日午归来千里道，渴者饮泉饥龁草。风前汗血流未乾，仍见双蹄腾枥皂。曹韩巳远图有无，犹赖杜老诗如图。慨予何以慰马癖，空对騄駬并騊駼。唐家自得王毛仲，一时下乘千金重。此图卷却勿浪开，旅獒日日宜矇诵。
会饮屠公以不预会次韵见戏因和答之
作者：吴宽
朝代：明
体裁：七言律诗

雪后群山映郭西，肯劳玉趾履涂泥。市灯入夜光犹短，乡酒逢春味更低。寡和已惭歌似郢，众咻却恐语难齐。小堂若设三公席，四坐人皆作木鸡。
伤鹤折翼
作者：吴宽
朝代：明
体裁：七言律诗

名系东园最所怜，竹阑苇室更教编。多缘湫隘清风少，却使䙰褷白羽偏。屡舞安能重按节，一飞无复独冲天。不妨翘足长看院，有食仍须致汝前。
作鹤房
作者：吴宽
朝代：明

枯篁密苇作房栊，故遣仙禽宿此中。曾见江南多鸭舍，亦知吴下剩牛宫。绸缪牖户朝南日，倚傍垣墉避北风。莫笑乘轩如卫懿，苦寒须念雪园空。
作鹤房
作者：吴宽
朝代：明
体裁：七言律诗

枯篁密苇作房栊，故遣仙禽宿此中。曾见江南多鸭舍，亦知吴下有牛宫。绸缪牖户朝南日，倚傍垣墉避北风。莫笑乘轩如卫懿，苦寒须念雪园空。
侄奕勺泉烹茶风味甚胜
作者：吴宽
朝代：明
体裁：七言律诗

碧瓮泉清初入夜，铜炉火煖自生春。巨区舟楫来何远，阳羡旗枪瀹更新。妙理勿传醒酒客，佳名谁与坐禅人。洛阳城里多车马，却笑卢仝半饮尘。
修竹仕女图
作者：吴宽
朝代：明

曾读杜甫佳人篇，佳人今向画图传。练裙缟袂春风里，不减花神并水仙。牵萝补屋居空谷，日暮依然倚修竹。只隔西邻尺短墙，杨花榆荚纷相逐。
倪云林墨竹
作者：吴宽
朝代：明
体裁：古风

古来画法即书法，时从用墨窥良工。云林胸次本高洁，墨气自与为人同。扁舟日暮过甫里，竹梢落纸含清风。想应停笔怅然久，诗思遥逐天随翁。
倪云林秋林野兴图
作者：吴宽
朝代：明
体裁：古风

经锄堂前木犀黄，何人晏坐问天香。迂翁胸中有清癖，欲摘繁花归枕囊。秋林野兴图亲写，百年零落燕都下。市门不遇杜长垣，残墨谁将手重把。
偶与屠似二公论世俗以老态从上为寿徵戏成二绝·其一
作者：吴宽
朝代：明
体裁：七言绝句

六十馀年作宦游，未知前路几春秋。人言老态须从上，白尽髭须正不愁。
偶有客言以老态从上为寿徵戏成绝
作者：吴宽
朝代：明
体裁：七言绝句

白尽髭须正不愁，吟诗撚断更风流。从今越把诗吟苦，索性还教白到头。
偶见元李希籧提举遗墨乞归宾之盖希籧其先世也因宾之作海月庵记为谢以此酬之
作者：吴宽
朝代：明

遗墨持归走僮仆，想见开缄重薰沐。百年珠玉慨沉埋，袖拂蛛丝光夺目。遂令短纸一尺余，价压书巢三万轴。乞邻与人真自惭，艺苑酬功百言足。夜归解带不成眠，海月亭亭当矮屋。琅然乌鹊忽惊飞，月下新篇已堪读。湖湘文种传一家，前有希籧后怀麓。吴人再结文章缘，几上分明留此幅。锦囊收贮莫教迟，俗子无知将手触。后世诸孙更好文，还向吴人获珠玉。
偶见元李希籧提举遗墨乞归宾之盖希籧其先世也因宾之作海月庵记为谢以此酬之
作者：吴宽
朝代：明
体裁：古风

遗墨持归走僮仆，想见开缄重薰沐。百年珠玉慨沉埋，袖拂蛛丝光夺目。遂令短纸一尺馀，价压书巢三万轴。乞邻与人真自惭，艺苑酬功百言足。夜归解带不成眠，海月亭亭当矮屋。埌然乌鹊忽惊飞，月下新篇已堪读。湖湘文种传一家，前有希籧后怀麓。吴人再结文章缘，几上分明留此幅。锦囊收贮莫教迟，俗子无知将手触。后世诸孙更好文，还向吴人获珠玉，
偶读司马温公诗集有和邵尧夫年老逢春三首各以本题四字起句有感于中辄仿而和之
作者：吴宽
朝代：明

年老逢春人共咍，小园日涉去仍回。墙边槐树谁家种，篱外桃花特地开。冰到泮时终在沼，石依阴处自生苔。折腰最苦无筋力，欲和渊明归去来。年老逢春人更狂，不登高阜即平冈。忘怀每怪言非浅，好睡还惊梦不长。过市尘多如触雾，临窗花少胜焚香。长将短发清晨理，又听钟声谒未央。年老逢春人自惊，春寒不饮负良朋。江南报到犹深雪，都下听来无早莺。司马惯将筇杖策，尧夫来挽小车行。诗成却怪昌黎语，凡物鸣因不得平。
偶读司马温公诗集有和邵尧夫年老逢春三首各以本题四字起句有感于中辄仿而和之·其一
作者：吴宽
朝代：明
体裁：七言律诗

年老逢春人共咍，小园日涉去仍回。墙边槐树是谁种，篱外桃花特地开。冰到泮时终在沼，石依阴处自生苔。折腰最苦无筋力，欲和渊明归去来。
偶读司马温公诗集有和邵尧夫年老逢春三首各以本题四字起句有感于中辄仿而和之·其一
作者：吴宽
朝代：明

年老逢春人共咍，小园日涉去仍回。墙边槐树谁家种，篱外桃花特地开。冰到泮时终在沼，石依阴处自生苔。折腰最苦无筋力，欲和渊明归去来。
偶读司马温公诗集有和邵尧夫年老逢春三首各以本题四字起句有感于中辄仿而和之·其三
作者：吴宽
朝代：明
体裁：七言律诗

年老逢春人自惊，春寒不饮负良朋。江南报到犹深雪，都下听来无早莺。司马惯将筇杖策，尧夫来挽小车行。诗成却怪昌黎语，凡物呜因不得平。
偶读司马温公诗集有和邵尧夫年老逢春三首各以本题四字起句有感于中辄仿而和之·其三
作者：吴宽
朝代：明

年老逢春人自惊，春寒不饮负良朋。江南报到犹深雪，都下听来无早莺。司马惯将筇杖策，尧夫来挽小车行。诗成却怪昌黎语，凡物鸣因不得平。
偶读司马温公诗集有和邵尧夫年老逢春三首各以本题四字起句有感于中辄仿而和之·其二
作者：吴宽
朝代：明

年老逢春人更狂，不登高阜即平冈。忘怀每怪言非浅，好睡还惊梦不长。过市尘多如触雾，临窗花少胜焚香。长将短发清晨理，又听钟声谒未央。
偶阅白集有东园玩菊之作今岁小园菊开颇盛辄复次韵
作者：吴宽
朝代：明
体裁：古风

今岁置秋闰，又见秋将阑。客居贮秋色，幸复有东园。凡今百种花，孰不畏天寒。胡此斓斑者，节去犹未残。瓦盆围板屋，每坐于其间。玉毬既高坠，金钱更相连。东篱偶采菊，不为花所牵。岂如陶翁高，见山独悠然。我欲学此翁，无菊非所难。翁如欲学我，无酒却鲜欢。园有松与竹，秀色同新鲜。呼之作三友，庶以怡衰颜。
傅水部索石田玉洞桃花图寄寿乃兄宗伯
作者：吴宽
朝代：明
体裁：古风

传说骑箕上天去，傅岩于今在何处。翠倚西江千仞高，玉笥山前子孙住。一溪流水漱云根，万树桃花遮洞门。胡麻饭逐落红乱，宛然此地武陵村。主人自是青云器，去作玉皇香案吏。不须手拍洪崖肩，水部郎官是难弟。劳书寄语山中人，少迟归来三百春。妙手谁能移寿域，分明只在人间世。
儗松
作者：吴宽
朝代：明
体裁：七言律诗

朽株于尺傍林皋，纵受寒风不怒号。老去竹梅长作伴，春来桃李独分曹。材充清庙难为栋，赋就中山且作醪。今日会中邀入会，百年高节愿同高。
元人陈惟寅有苏杭怀古诗各六首予以杭未至而苏事甚多总和六首 其二 为钱佥宪题二士图
作者：吴宽
朝代：明
体裁：古风

二翁吾不知为谁，晚来共坐崖石危。一翁攘臂方谈诗，一翁抱膝如有思。平湖万顷渺风漪，隔岸苍山脚下垂。岩姿树色望忽断，正是白云初起时。吴中山水正如此，震泽洞庭天下奇。更教此地看明月，万钟千驷将何为。我欲徒步往从之，只恐二翁嫌我是俗客，尘衣不使污崖石。
元人陈惟寅有苏杭怀古诗各六首予以杭未至而苏事甚多总和六首·其一
作者：吴宽
朝代：明
体裁：古风

自古繁雄地，驾言游且行。载瞻至德庙，容象宛如生。回塘入古咏，一水仍前横。
元人陈惟寅有苏杭怀古诗各六首予以杭未至而苏事甚多总和六首·其三
作者：吴宽
朝代：明
体裁：古风

五噫歌不作，葬近要离墓。耕夫戒挥锄，忍使墓砖露。更念皇伯通，徘徊不成步。
元人陈惟寅有苏杭怀古诗各六首予以杭未至而苏事甚多总和六首·其二
作者：吴宽
朝代：明
体裁：古风

胥山高百尺，势抵越王台。越今在何许，溪名犹越来。当时嚭与种，齿骨亦浮埃。
元人陈惟寅有苏杭怀古诗各六首予以杭未至而苏事甚多总和六首·其五
作者：吴宽
朝代：明
体裁：古风

南昌有一尉，官卑同抱关。献书论时事，能动天子颜。市门卒何贱，高风杳难攀。
元人陈惟寅有苏杭怀古诗各六首予以杭未至而苏事甚多总和六首·其六
作者：吴宽
朝代：明
体裁：古风

王珣开别墅，林石冠吴都。安知歌舞地，梵㖵托浮屠。居民祠短簿，撄肉多神乌。
元人陈惟寅有苏杭怀古诗各六首予以杭未至而苏事甚多总和六首·其四
作者：吴宽
朝代：明
体裁：古风

壮哉重瞳子，叱咤人如无。子弟八千人，渡江惟一呼。英姿不复返，吴门空夕芜。
元夕邀友会饮
作者：吴宽
朝代：明
体裁：七言律诗

绛蜡初燃上小厅，繁花忽地满围屏。前年客籍休重检，合座乡音自可听。鼙鼓风传通夜市，草堂月出隐春星。诸公勋业他时事，此夕杯行且莫停。
元夕雪
作者：吴宽
朝代：明
体裁：七言律诗

巳愁冬煖欲闻雷，雪落燕山幸此回。阴满同云连紫禁，色欺明月映瑶台。六花总向早春放，一尺不须平地堆。况值元宵好风景，万家欢赏共传杯。
元宵独坐
作者：吴宽
朝代：明
体裁：七言律诗

屋底烧灯俗强同，莲花照眼瓣能红。月光转向中天好，人意何如昨夜浓。故里关心惟弟侄，谁家拍手有儿童。春风又报城门柝，起步空庭见断鸿。
元日早朝次林亨大韵
作者：吴宽
朝代：明
体裁：七言律诗

圣主朝元再遇申，万年行夏尽从寅。鸡人高唱时为卯，凤历初开日属辰。传出制词均大庆，献来方物见咸宾。登台定有占年者，平旦条风是好春。
入孔林
作者：吴宽
朝代：明

两楹既梦奠，黯矣斯文光。巍巍鲁城北，冠屦于焉藏。墓木不可辨，合抱千万章。知为门弟子，移植来四方。惟昔治任日，相向哭且伤。孰知千载下，儒者犹心丧。愚生复何幸，瞻拜俄其旁。我去有周末，蔼然觌温良。如陪游与夏，执贽同升堂。惓惓东引领，风愿今始偿。峄山千仞高，泗水百里长。何必四尺封，天壤俱存亡。
入昌平学舍
作者：吴宽
朝代：明

绕檐苍翠数峰齐，倦坐空堂意已跻。高处川原浑历历，晡时风日稍凄凄。行来假馆先思睡，诗就还家各有赍。苜蓿满盘供饭足，坡翁休爱捣香齑。
入清河
作者：吴宽
朝代：明
体裁：古风

扁舟离东楚，始入清河行。欲向水滨问，如何负清名。清河自南下，黄河自东倾。昔者本异派，下合犹分明。一从河为患，散漫殊纵横。兖豫失故道，迂行过彭城。迤逦数百里，汹涌势不平。遂令清河浊，敢望黄河清。孰为究其故，厥咎从何生。清浊各归宿，巨海终合并。河伯须率职，勿俾识者惊。
八月十六日夜对月简仲山
作者：吴宽
朝代：明
体裁：七言律诗

秋色平分昨夜过，才看月好淡星河。海东游气消俱尽，天上清光减未多。有酒却嗟无客共，新诗其柰故人何。欲知剩得人间景，超胜楼头对素娥。
公署冬晚·蝶恋花
作者：吴宽
朝代：明
体裁：词

落叶满阶吹不去。上苑哑哑，只有鸟争树。吏散堂空人静处。风景嗟如许。时事惊心那忍赋。白发垂垂，总是愁千缕。日隐西山当薄暮。扁舟好问江湖路。
公署阻雨晚坐
作者：吴宽
朝代：明
体裁：七言律诗

公堂吏散下孤帏，畏向长途冒雨归。压架渐看藤蔓长，坠阶初觉豆花稀。蛛藏檐隙难施巧，鼠啮书堆定苦饥。最是农家忧水溢，坐惭支禄更垂绯。
六幺令·天平道中
作者：吴宽
朝代：明
体裁：词

东风渐老，桃李争春色。天半崔嵬在望，空外浮环碧。步屧村村相似，黄蝶飞阡陌。小桥溪侧。依依杨柳，已觉垂条暗如羃。迤逦危厓千仞，径路莓苔积。上到白云泉畔，试作龙门客。却叹范祠荒久，芳草埋碑石。夕阳归迫。折花满手，袖取山云杳无迹。
六月十三日园居喜雨
作者：吴宽
朝代：明
体裁：七言律诗

溽暑三朝北土无，翻盆一雨巳连晡。只从碧落倾银汉，不用清冰贮玉壶。风偃小园纷草木，水深平地欲江湖。忽然志喜缘何事，弧矢漂流走羯胡。
六答杨应宁
作者：吴宽
朝代：明

池上挥毫思不烦，忽传诗句到柴门。官联贾至称中舍，字许杨修识外孙。西郭向人空折简，东堂延客已开尊。杏园旧例推年少，风雨孤村莫断魂。
六答杨应宁
作者：吴宽
朝代：明
体裁：七言律诗

池上挥毫思不烦，忽传诗句到柴门。官联贾至称中舍，字许杨脩识外孙。西郭向人空折简，东堂延客已开尊。杏园旧例推年少，风雨孤村莫断魂。
内阁阅秘书喜得石湖集
作者：吴宽
朝代：明
体裁：七言绝句

衰年何意到文渊，万卷书中又木天。赖有好书心未老，开厨先得石湖编。
再代答
作者：吴宽
朝代：明
体裁：古风

先人有所遗，身体及肤发。而我处其间，微细亦罔缺。人生有脩短，何曾判愚哲。惟道或有亏，千岁等一瞥。子尚忘久要，于道能不忽。彼髭既如故，撚弄自堪悦。吾舌虽巳亡，臆对犹不呐。
再会予家次廷式韵
作者：吴宽
朝代：明
体裁：七言律诗

休将修褉比山阴，一笑荒园欲堕簪。量浅不为河朔饮，曲高难和郢中吟。疏林夹户鹪巢小，残雪当阶鹤迹深。入夜不须教继烛，吾家海月正浮金。
再入翰林次韵周伯常见寄
作者：吴宽
朝代：明
体裁：七言律诗

天曹昔忝挹清尘，仕学兼资意更真。三咽巳沾松下露，一嘘如沐琯中春。唐朝学士聊兼职，周礼司徒重教民。阙下方期从步履，衰年病肺恨多屯。
再和
作者：吴宽
朝代：明
体裁：古风

閒居发深思，欲止无所止。幸哉此顽躯，不落诗酒里。止诗昔李侯，止酒今传子。而我处其间，漠然无愠喜。所止谁尼之，旋踵兴复起。不如不止人，二事能料理。古人尚少真，俯仰孰知已。缄书报陶翁，我止乃真矣。春服不待成，驾言玉河涘。未下孟郊拜，岂曰杜康祀。
再次韵答时旸饮后见贻
作者：吴宽
朝代：明

散吏幸无事，合置荒园中。著书忘其词，安复论异同。墙下枣垂实，飒然起秋风。感时忽搔首，五十真衰翁。投牒愧一出，束带随三公。晨趋揖东阁，夜梦游南雍。乡使来吴下，入门偶相逢。中怀不能语，倚壁如颓峰。南飞孰可系，仰见青天鸿。淙淙檐溜垂，此事久亦寡。移书防漏湿，矮屋初堕瓦。久旱雨固好，垫溺念郊野。况复南楼人，百步隔诗社。清池下幽禽，坐对共闲暇。妙墨尚在函，浊醪复盈斝。持此欲就之，泥深没羸马。疏慵幸免朝，早谢凤池贾。风低碧丛，怅望西窗下。
再次韵答时旸饮后见贻·其一
作者：吴宽
朝代：明

散吏幸无事，合置荒园中。著书忘其词，安复论异同。墙下枣垂实，飒然起秋风。感时忽搔首，五十真衰翁。投牒愧一出，束带随三公。晨趋揖东阁，夜梦游南雍。乡使来吴下，入门偶相逢。中怀不能语，倚壁如颓峰。南飞孰可系，仰见青天鸿。
再次韵答时旸饮后见贻·其一
作者：吴宽
朝代：明
体裁：古风

散吏幸无事，合置荒园中。著书忘其词，安复论异同。墙下枣垂实，飒然起秋风。感时忽搔首，五十真衰翁。投牒愧一出，束带随三公。晨趍揖东阁，夜梦游南雍。乡使来吴下，入门偶相逢。中怀不能语，倚壁如颓峰。南飞孰可系，仰见青天鸿。
再次韵答时旸饮后见贻·其二
作者：吴宽
朝代：明
体裁：古风

淙淙檐溜垂，此事久亦寡。移书防漏湿，矮屋初堕瓦。久旱雨固好，垫溺念郊野。况复南楼人，百步隔诗社。清池下幽禽，坐对共閒暇。妙墨尚在函，浊醪复盈斝。持此欲就之，泥深没羸马。疏慵幸免朝，早谢凤池贾。风低碧筱丛，怅望西窗下。
再次韵答时旸饮后见贻·其二
作者：吴宽
朝代：明

淙淙檐溜垂，此事久亦寡。移书防漏湿，矮屋初堕瓦。久旱雨固好，垫溺念郊野。况复南楼人，百步隔诗社。清池下幽禽，坐对共闲暇。妙墨尚在函，浊醪复盈斝。持此欲就之，泥深没羸马。疏慵幸免朝，早谢凤池贾。风低碧丛，怅望西窗下。
再游城南
作者：吴宽
朝代：明
体裁：古风

灯高始经旬，野景宛非昨。园空秋叶深，山净寒云薄。清尊喜共持，破帽拚重落。日暮淡忘归，黄花翳孤壑。
再游城南
作者：吴宽
朝代：明

登高始经旬，野景宛非昨。园空秋叶深，山净寒云薄。清尊喜共持，破帽拚重落。日暮淡忘归，黄花翳孤壑。
再答
作者：吴宽
朝代：明
体裁：七言律诗

他空应宿太湖湄，独许风流白傅知。林屋千间真可住，画船十只也须移。藏来左券言非戏，分过东墙事若痴。后夜不如同醉赏，羽觞飞处两无疑。
再答
作者：吴宽
朝代：明
体裁：七言绝句

苏门长啸说孙登，小技平生亦惯能。此后山行难再约，史书堆案要抄誊。
再答
作者：吴宽
朝代：明
体裁：七言律诗

西台退笔冢如山，魏晋书家尽辙环。长爱弱毫能瘦硬，戏将浓墨故斓斑。物知久假非真有，师出无成定早般。岁暮百篇期和答，莫辞呵涷手偏顽。
再答世贤过访之作
作者：吴宽
朝代：明

病卧空园两月长，何曾延客一升堂。忽看枣实真成果，乱插榆秧已作疆。自喜清阴消伏暑，谁期佳节到重阳。酒酣碧碗深如许，不厌冰浆沁齿凉。
再答世贤过访之作
作者：吴宽
朝代：明
体裁：七言律诗

病卧空园两月长，何曾延客一升堂。忽看枣实真成果，乱插榆秧巳作疆。自喜清阴消伏暑，谁期佳节到重阳。酒酣碧碗深如许，不厌冰浆沁齿凉。
再答鸣治乞花不得二首·其一
作者：吴宽
朝代：明
体裁：七言绝句

新暑蒸人属夏初，恨无花送强分疏。朝来北牖多生意，想见庭前草不除。
再答鸣治乞花不得二首·其二
作者：吴宽
朝代：明
体裁：七言绝句

城北相望见面迟，只将新句乞花枝。花枝乞得成何用，自是尧夫要作诗。
再至都下葺故庐
作者：吴宽
朝代：明
体裁：七言律诗

城东地僻称吾曹，匠石功成屋脚牢。九市尘埃真可避，一天风雨漫相挠。不嫌巷隘妨肥马，却爱墙低过浊醪。终老吴门敝庐在，叔孙必葺笑徒劳。
再问
作者：吴宽
朝代：明
体裁：古风

与汝少相处，到今几何时。汝白胡独早，不及径寸髭。山苗映涧松，物类偶有思。草薙诚不忍，念汝惟故知。买药强涂染，此事吾肯为。独怜相处日，后去当讯谁。真能成我老，爱护均双颐。
冬日内阁閒书二首·其一
作者：吴宽
朝代：明
体裁：七言绝句

午梦瞢瞢在旧曹，隔窗人语怪嘈嘈。日光不到疏棂上，始觉宫墙数仞高。
冬日内阁閒书二首·其二
作者：吴宽
朝代：明
体裁：七言绝句

檐际浓云故意黄，初看微雪点宫墙。外边寒气知尤甚，更爇乌薪取酒尝。
冬至谒陵与黄子敬编修石邦彦检讨宿昌平学舍
作者：吴宽
朝代：明
体裁：七言律诗

楼头钟鼓咽寒风，树杪星河转碧空。百里人家多野外，五陵兵卫满城中。游歌此地诸生在，信宿连宵有客同。孤榻拥衾清不寐，夜长惟有赋诗功。
冬至谒陵八首 其一 出土城
作者：吴宽
朝代：明
体裁：七言律诗

马上冲寒出北门，豁然平旷识乾坤。地连周囿民犹小，天作燕山势独尊。看月未忘黄土寺，披烟仍见白浮村。百官令节长来此，笾豆如流总骏奔。
冬至谒陵八首 其七 入西陵
作者：吴宽
朝代：明
体裁：七言律诗

句里青山笑复来，画屏真爱四围开。南循古路凡千折，西上高陵第一回。赋雪不劳重授简，书云还拟更登台。天潢乱蹑支机石，谩说昆明有劫灰。
冬至谒陵八首 其三 望昌平
作者：吴宽
朝代：明
体裁：七言律诗

脱辔能凌千丈冈，解裘还耐北风凉。迢迢古辙馀秋水，漠漠平畴又早霜。日隐峰峦天易暝，树连城郭路何长。孤云飞处梁公庙，犹似当时望太行。
冬至谒陵八首 其二 度沙河
作者：吴宽
朝代：明
体裁：七言律诗

桥下流澌玉一湾，六年重此照衰颜。疏林小店行厨到，落日平原猎骑还。韦杜南连多白草，居庸北距尽苍山。天寒喜报王师转，驿路无尘羽檄閒。
冬至谒陵八首 其五 题刘谏议祠
作者：吴宽
朝代：明
体裁：七言律诗

凛然毛发万言危，叹息名贤远莫追。甘露翻成他日变，清流宁受北司嗤。古人为鉴无如子，后辈登科又属谁。深夜高眠频梦见，孤峰残月照新祠。
冬至谒陵八首 其四 入昌平学舍
作者：吴宽
朝代：明
体裁：七言律诗

绕檐苍翠数峰齐，倦坐空堂意巳跻。高处川原浑历历，晡时风日稍凄凄。行来假馆先思睡，诗就还家各有赍。苜蓿满盘供饭足，坡翁休爱捣香齑。
冬至谒陵出土城
作者：吴宽
朝代：明

马上冲寒出北门，豁然平旷识乾坤。地连周囿民犹小，天作燕山势独尊。看月未忘黄土寺，披烟仍见白浮村。百官令节长来此，笾豆如流习骏奔。
凌季行家赏莲
作者：吴宽
朝代：明
体裁：七言律诗

盆池当坐长新荷，眼底西湖渺绿波。便可乘舟如太乙，依然临水散东坡。碧筒凉露先秋下，华屋香风向晚过。酒客不胜金谷数，对花聊赋醉时歌。
出昌平
作者：吴宽
朝代：明
体裁：七言律诗

晴旭熏人属仲冬，茆檐谁识煖如烘。冰花细结重溪石，天籁遥传万壑松。此日清酣除酒禁，诸公太瘦带诗容。来春裹茗应非晚，最爱池泉喷九龙。
出阊门与陈味芝诸公送德纯舟经山塘登寿圣寺阁时雨初霁西山益佳还饮舟中为陈允德题启南所写春壑晴云图是日文宗儒谈龙事甚异故及之
作者：吴宽
朝代：明
体裁：古风

偶闻客谈万山中，灵湫一勺能藏龙。春来佳气满空谷，想见龙起云争从。谁驱雪浪荡我胸，蓦然次散浑无踪。半塘雨过登高阁，引手欲摘青芙蓉。
分服字韵送姜恒頫御史赴南京便养
作者：吴宽
朝代：明
体裁：古风

落花芳草连平陆，骢马行行入南服。岂无斗酒可留君，头白高堂怀就禄。娄水云低异太行，秣陵天近如韦曲。过庭莫道谏书稀，手中自削三千牍。
分说字韵送起东赴江山教谕
作者：吴宽
朝代：明
体裁：古风

门前短狐裘，下马立深雪。忆君远来初，寒气方凛冽。俯仰曾几何，时候巳向热。三日春风颠，黄尘没车辙。城南大道傍，正怪柳可折。悠悠二十年，会合嗟久缺。旅馆相过从，情话始亲切。新檄复自持，向我忽言别。别路何所之，遥遥指东浙。邑以江山名，信美不待说。独言抱高才，进取一何拙。长须渐斑斑，仕版仍下列。幸惟师道崇，君子意所屑。置酒临长濠，适值修禊节。觞咏争骋怀，我独如哽噎。挽衣不能留，越柁行且捩。惟君处乡闾，早岁得诗诀。运思无凝滞，往往笔为舌。客居屡相投，佩诵总清绝。只今屏障间，一一悬佩玦。离忧聊藉兹，庶几自怡悦。
分韵得江南二字送贞伯二首·其一
作者：吴宽
朝代：明
体裁：六言诗

忽对春风南陌，还思夜雨西窗。上丘恨不千尺，望见离人渡江。
分韵得江南二字送贞伯二首·其二
作者：吴宽
朝代：明
体裁：六言诗

渺渺绿波芳草，此时送别何堪。潮到浔阳向上，人归钟阜之南。
分韵得江南二字送贞伯二首次韵詹事杨公斋居兼忆其弟惟立二首·其一
作者：吴宽
朝代：明
体裁：六言诗

何处清斋三日，东衙仰见重檐。未忘解带题字，为爱焚香下帘。俗子休云寂寞，宿儒合处深严。月明望断西野，刺眼青山最尖。
分韵得老字寿杨詹事六十
作者：吴宽
朝代：明
体裁：古风

当代文章伯，致身何太早。长趍白玉墀，独立红云岛。逍遥馆阁间，屡见书上考。试问今行年，六十不称老。孰云进独难，鬓发全未皓。宾詹略举步，前路到师保。平生胸腹中，所有希世宝。光怪时吐之，把玩惊浩浩。藉之千金笺，当彼五色缫。持以示世人，片语莫能造。常恨群经残，矻矻肆探讨。纷然注疏家，旧说欲一扫。其间孔壁文，尤谓颠且倒。旁牵与后缀，务使句完好。遂令伏生徒，口授初具藁。我愿天扶公，精力免枯槁。长留人间世，立论自羲皞。书此以寿公，馀事无足道。
分韵得肃字送林朝信
作者：吴宽
朝代：明
体裁：古风

十年载法冠，能使百寮肃。共瞻风裁高，鹓班耸孤鹄。平生献替心，奏草惟自读。圣皇记老成，昨喜批荐牍。议从吏曹公，初岂假梦卜。辍君副臬司，万里骋遐躅。章服增煌煌，金銙映朱襮。雅志在澄清，奸邪首仍触。昔闻走豺貇，今见蛰蛇蝮。团团八桂林，得此一枝足。薰风吹双旌，欲渡江水绿。饯别杂交亲，天气适炎燠。酒阑棋槊喧，醉墨巳盈轴。羡君有兹行，昼锦非所欲。实惟家庆全，乐哉难具录。
分题丰乐亭送文宗儒太仆
作者：吴宽
朝代：明

何处亭成乐岁丰，琅琊山在乱云中。西南林壑夸尤美，六一文词信独工。幽谷泉鸣琴操古，石屏路转酒船通。幸当归马滁阳日，此地来游兴不空。
分题丰乐亭送文宗儒太仆
作者：吴宽
朝代：明
体裁：七言律诗

何处亭成乐岁丰，琅琊山在乱云中。西南林壑誇尤美，六一文词信独工。幽谷泉鸣琴操古，石屏路转酒船通。幸当归马滁阳日，此地来游兴不空。
分题习家池送侯佥宪
作者：吴宽
朝代：明
体裁：古风

遭时为汉官，佐宪游楚地。偶过习家池，还询山公事。遗音有歌童，倒载亡归骑。后世愧高情，徒然效沉醉。
分题圯桥送张公实
作者：吴宽
朝代：明

行经下邳城，试访留侯事。遗迹今何存，临流漫相指。侯也本韩人，天其畀刘氏。奋击沙中锥，俯取圯下履。举足直受之，匍匐更前跪。欲为帝者师，宁被老人使。嗟当嬴政时，虐燄到经史。兵书尤所禁，搜索遍焚毁。一编出袖中，依然先秦字。乃知老人愚，远胜始皇智。避世能全身，同时类黄绮。维古多斯人，过客勿疑此。行见沧海君，终从赤松子。
分题圯桥送张公实参议
作者：吴宽
朝代：明
体裁：古风

行经下邳城，试访留侯事。遗迹今何存，临流漫相指。侯也本韩人，天其卑刘氏。能击沙中椎，顾取圯下履。何必魁梧人，中心始知耻。举足直受之，匍匐更前跪。欲为帝者师，宁被老人使。嗟当嬴秦时，虐�到经史。兵书尤所禁，搜索遍焚毁。一编出袖中，依然先秦字。乃知老人愚，远胜始皇智。黄石聊托名，老人亦人耳。避世能全身，同时类黄绮。维古多斯人，过客勿疑此。去之千年馀，为侯究终始。始见沧海君，终从赤松子。
分题武城送奚郎中归省
作者：吴宽
朝代：明
体裁：古风

舟行漕渠上，日暮临孤城。泊舟试借问，因得兹城名。逶迤无百雉，人烟少交横。蕞尔齐鲁间，独感郎官情。吴门至洙水，岂乏三十程。偃也能北学，学道功乃成。一朝辞孔席，去作邑宰行。为治以礼乐，用武忘甲兵。宣尼昔枉驾，辙迹犹分明。壮哉孰非县，不贮弦歌声。遗风被千载，易使还黎氓。问俗野烟起，怀贤春草生。因寻言游室，更酹澹台茔。
分题百步洪送顾工部
作者：吴宽
朝代：明

长河势屈曲，学海遥之东。瞬息泻千里，滔滔若无穷。忽然经彭城，怒发何其雄。千艘相上下，往往惊篙工。昔闻入蜀险，殆与三峡同。行人举足计，聊号百步洪。此地山根绕，微禹安能通。凿石尚磊磊，急流为磨砻。喷射声愈振，石腹疑中空。美哉河渠使，虑殚力弥攻。水利归上国，期成疏浚功。月夜披羽衣，清啸黄楼中。下视瓠子河，枉筑宣阳宫。
分题百步洪送顾工部
作者：吴宽
朝代：明
体裁：古风

长河势屈曲，学海遥之东。瞬息泻千里，滔滔若无穷。忽然经彭城，怒发何其雄。千艘相上下，往往惊篙工。昔闻入蜀险，殆与三峡同。行人举足计，聊号百步洪。此地山绕路，微禹安能通。凿石尚磊磊，急流为磨砻。喷射声愈振，石腹疑中空。尝登戏马台，忆羽能战攻。自誇重瞳子，不数隆准公。长驱八千人，气撼沛与丰。馀威付此水，叱咤犹生风。美哉河渠使，来往殊匆匆。水利归上国，期成疏浚功。月夜披羽衣，清啸黄楼中。下视瓠子河，枉筑宣防宫。
分题蒋山送屠寺丞
作者：吴宽
朝代：明
体裁：古风

方山在其南，破山在其北。中维郁然高，失却两山色。昔人云龙蟠，信矣甚奇特。神灵乐幽栖，后世姓初易。其阳筑坛场，高帝始建国。是时昭瑞应，香雾俄四塞。终然作陵园，万古奠南极。至今五色云，变化在顷刻。迢迢太平堤，高出如膂脊。行人睇层峰，势压厚地侧。陟官喜南行，拭目此亲觌。棘寺拄笏时，公馀幸閒隙。丞其不负子，终朝翠千尺。
分题鄱湖听雁送黎宪还临川
作者：吴宽
朝代：明
体裁：七言律诗

碧天云冷雁声悲，楚客惊秋不尽思。彭蠡湖头愁起处，衡阳峰下梦回时。波漂菰米风生渚，月映芦花雪满陂。此去临川无百里，帛书休恨到家迟。
刘文安公挽章
作者：吴宽
朝代：明

裕陵初策士，高步入词林。科第前无几，声华直至今。唐人当陆贽，汉代失刘歆。碧海瀛州远，青藜夜阁深。羲经千古学，宋论一生心。制虏无三表，匡君有六箴。紫垣初秉笔，白发未盈簪。自负心如水，曾期汝作霖。瘁躬方几几，盛世已骎骎。俄作前楹梦，难将恶石针。礼官公谥议，士类杂哀吟。墓有新题石，家余旧赐金。斯文成落莫，吾道付浮沉。后辈夫何恃，先民最所钦。《玉堂嘉话》在，谈者欲沾襟。
刘文安公挽章
作者：吴宽
朝代：明
体裁：五言排律

�陵初策士，高步入词林。科第前无几，声华直至今。唐人当陆贽，汉代失刘歆。碧海瀛洲远，青藜夜阁深。羲经千古学，宋论一生心。制虏无三表，匡君有六箴。紫垣初秉笔，白发未盈簪。自负心如水，曾期汝作霖。瘁躬方几几，盛世巳骎骎。俄作前楹梦，难将恶石针。礼官公谥议，士类杂哀吟。墓有新题石，家馀旧赐金。斯文成落莫，吾道付浮沉。后辈夫何恃，先民最所钦。《玉堂嘉话》在，谈者欲沾襟。
初九夜
作者：吴宽
朝代：明
体裁：五言律诗

此夜仍看月，人云是上弦。彤弓三尺直，青镜一规圆。光借无全日，疆分岂半天。幽都近辽海，始觉地形偏。
初八夜
作者：吴宽
朝代：明
体裁：五言律诗

此夜仍看月，清光稍觉多。兔豪才闪烁，桂树渐婆娑。还傍西楼隐，应从北阙过。坐来贪看久，更问夜如何。
初十夜
作者：吴宽
朝代：明
体裁：五言律诗

此夜仍看月，阴云未拨开。还教童子侍，如待故人来。多病须灵药，常醒只耻罍。清光不相负，依旧满书台。
初夏雨霁
作者：吴宽
朝代：明

好雨夜来过，朝阳散新晴。朝回一解带，偃仰向南荣。焚香遣尘虑，读书怡道情。屋角槐初绿，时闻好鸟鸣。谁知城市里，心境有馀清。
初夏雨霁
作者：吴宽
朝代：明
体裁：古风

好雨夜来过，朝阳散新晴。朝回一解带，偃仰向南荣。焚香遣尘虑，读书悦道情。屋角槐初绿，时闻好鸟鸣。谁知城市里，心境有馀清。
初度日三首·其一
作者：吴宽
朝代：明
体裁：七言绝句

忽忽行年三十六，回头事事总知非。人生七十巳过半，何况人生七十稀。
初度日三首·其三
作者：吴宽
朝代：明
体裁：七言绝句

东野数日失三子，谁信如今也到吾。清泪下时禁不得，此生巳愧东门吴。
初度日三首·其二
作者：吴宽
朝代：明
体裁：七言绝句

我生之辰月宿斗，薄命偶与昌黎同。聪明不及如何好，最是无文可送穷。
初开经筵
作者：吴宽
朝代：明
体裁：七言律诗

蓬莱晴旭照璇题，卫士成行陛楯齐。朱户洞开通上下，绯衣列侍隔东西。报经训志臣恭尽，负扆虚心圣敬跻。浅薄不堪叨盛事，愧将周赉手亲携。
初谒茂陵
作者：吴宽
朝代：明
体裁：七言律诗

玉册金根閟涧阿，高陵初谒泪滂沱。九天载睹星辰近，万木长哀风雨多。岂有衣冠游道路，何曾寝殿贮嫔娥。鼎湖瞻望嗟无及，空抱乌号夜渡河。
初闻莺
作者：吴宽
朝代：明
体裁：七言律诗

屋上鹁鸠无数鸣，春来何处有流莺。年华荏苒终三月，音调间关第一声。幽谷出来如有意，上林投去又无情。吴城东畔茅亭下，忆在垂杨夕照明。
别吞声重黯然
作者：吴宽
朝代：明
体裁：七言律诗

岁暮西街日景收，马头残泪忆交游。朝班并立常连肘，仕路争趍每掉头。经解暂缘持药废，孝思犹作治棺谋。萧条旧舍难重过，春到惟应卉木愁。
制雪浪石研
作者：吴宽
朝代：明
体裁：七言律诗

鼍矶千丈接蓬莱，割取鳌簪带海苔。巧匠旁观须利器，书家常用岂粗材。轻磨玉髓难随墨，净洗金星不染埃。岂是苏公斋里物，只供清玩势崔嵬。
刻李贞伯篆书海月庵扁
作者：吴宽
朝代：明

篆法久欲绝，李公得真传。近时乡先辈，仿佛如滕权。昔为我题扁，握笔指腕悬。顾盼张髯须，起立竦背肩。俯仰为陈迹，屈指十五年。破屋垂雨溜，庳墙上蜗涎。三字被侵蚀，黑騕犹高县。海月夜照之，墨光却新鲜。正如公性气，精悍老犹然。见物不见人，吴山隔重泉。惜哉不可作，手迹忍弃捐。寿以西川木，良工善雕镌。庶几如坐对，仰面在屋椽。
刻李贞伯篆书海月庵扁
作者：吴宽
朝代：明
体裁：古风

篆法久欲绝，李公得真传。近时乡先辈，彷佛如滕权。昔为我题扁，握笔指腕悬。顾盻张髯须，起立竦背肩。俯仰为陈迹，屈指十五年。破屋垂雨溜，�墙上蜗涎。三字被侵蚀，黑□犹高县。海月夜照之，墨光却新鲜。正如公性气，精悍老犹然。见物不见人，吴山隔重泉。惜哉不可作，手迹忍弃捐。寿以西川木，良工善雕镌。庶几如坐对，仰面在屋椽。
十一夜
作者：吴宽
朝代：明
体裁：五言律诗

此夜仍看月，黄昏始正中。树多增目睫，天阔荡心胸。暗室明于昼，银河淡若空。爽然消暑气，身到广寒宫。
十七日东阁喜雨
作者：吴宽
朝代：明
体裁：七言律诗

三日斋居念圣躬，麦秋将至重农功。下方和气能为雨，尽日浓阴不作风。洒遍北门檐溜急，挹多东阁砚池空。绯袍不惜皆沾湿，抱卷初来翠殿中。
十二夜
作者：吴宽
朝代：明
体裁：五言律诗

此夜仍看月，胡床坐稍偏。清风还共至，良夜未须眠。庭际怀丹桂，池中见白莲。平生无所好，对此辄欣然。
十五夜
作者：吴宽
朝代：明
体裁：五言律诗

此夜仍看月，真从海上生。金盘承露湿，玉鉴扫尘清。诗句凭谁和，庵居为此名。人心当自识，天道岂常盈。
十五夜赴西涯饮
作者：吴宽
朝代：明
体裁：七言律诗

浙灯光起透藤丝，偏与西堂雪月宜。故事上元初放假，新年三日预为期。老人正尔思吴俗，童子何堪唱楚词。醉后再倾红票酒，情深浑忘出门迟。
十六夜邀仲山济之禹畴饮
作者：吴宽
朝代：明
体裁：七言律诗

雪月交辉叹未曾，寒生砚沼见春冰。年将六十应推我，地比西南巳得朋。坐久市灯无一盏，饮残官酒只三升。山阴回棹真堪笑，此夜分明兴可乘。
十六夜邀仲山济之禹畴饮
作者：吴宽
朝代：明

雪月交辉叹未曾，寒生砚沼见春冰。年将六十应推我，地近西南已得朋。坐久市灯无一盏，饮来官酒只三升。山阴回棹真堪笑，此夜分明兴可乘。
十四夜
作者：吴宽
朝代：明
体裁：五言律诗

此夜仍看月，看时却向东。影悬真载魄，光晕颣重瞳。偶值青林缺，还当玉宁空。何须论诗谶，范老句偏工。
十四日再会予家
作者：吴宽
朝代：明
体裁：七言律诗

雅会新年喜再成，过门冠盖见交情。深穿委巷春风暖，高出疏林海月清。唐国太康原有戒，齐人同好不重盟。岁寒高节真堪取，三友相看肯负名。
午朝次韵鸣治
作者：吴宽
朝代：明

卫士成行总面东，朱门传跸静如空。高飞海燕红云近，暖入宫花白日中。华盖逼时瞻北极，袗衣垂处咏南风。银台奏罢诸司事，旰食多劳念圣躬。
午朝次韵鸣治
作者：吴宽
朝代：明
体裁：七言律诗

卫士成行总面东，朱门传跸静如空。高飞海燕红云近，煖入宫花白日中。华盖逼时瞻北极，袗衣垂处咏南风。银台奏罢诸司事，旰食多劳念圣躬。
南唐王齐翰剔耳图
作者：吴宽
朝代：明
体裁：七言律诗

丝毫细染王良史，玉手亲收黄保仪。剔耳不妨閒释卷，撚髭全胜苦寻诗。危言自足惊都尉，善戏何须及帝姬。写入志林传后代，眉山此段事尤奇。
南还瓜洲渡江
作者：吴宽
朝代：明
体裁：古风

柔橧鸣咿哑，曈昽天欲曙。残星带河汉，积水渺烟雾。依微京口山，迢递维扬树。中流忽巳过，始入江南路。
原巳宅赏菊
作者：吴宽
朝代：明
体裁：七言律诗

休从云外望天香，谁似萧然林下妆。嫩蕊渐成黄面老，低枝犹比白衣长。曾随枸杞添风味，却笑芙蓉住水乡。诗社清忙今又动，看花直拟过重阳。
原巳玉汝栗夫过园居分韵得昼字
作者：吴宽
朝代：明
体裁：古风

散吏如野人，园居幸粗就。旋乞桃李栽，疏篱几枝透。莫嫌花蕊稀，倚树巳堪嗅。入夏倘成阴，还来坐清昼。
原巳邀赏雪
作者：吴宽
朝代：明
体裁：七言律诗

乘兴谁移雪夜舟，清晨书札喜相投。极知今日三宜赏，亦爱前人四即休。腊粥馈馀犹宿饱，春醪倾满更新刍。回瞻玉宇高寒处，快马何人自软裘。
原辉行后晚坐有怀
作者：吴宽
朝代：明

东望秋云压柁楼，晚来水宿定通州。却愁细雨行装湿，还恨深沟送骑留。临别题诗偏觉懒，坐来呼酒不忘忧。惟应后夜生新月，两地悠悠照白头。
又为题沈石田画
作者：吴宽
朝代：明
体裁：七言绝句

高峰玉立势亭亭，石鏬长松数寸青。儒雅堂中还讲业，案头终日对遗经。
又为题高房山山水
作者：吴宽
朝代：明
体裁：古风

燕南蹙翠维房山，高公昔者生其间。戏拈画笔少明豁，玉女峰亚垂烟鬟。积雨初收隔春树，望见人家坞边住。亦知中有王维诗，行到水穷无觅处。
又和李石城·南乡子
作者：吴宽
朝代：明
体裁：词

深院上衣飘。谁把风前玉树摇。起望街头，人独去迢迢。足迹分明过石桥。近午恨还销。平满阶除待此宵。恶客犹嫌，无酒饮寥寥。明日东家折简招。
又喜廷式夜访
作者：吴宽
朝代：明
体裁：七言律诗

斋居满座散茶香，忽枉肩舆到小堂。公事强留三日久，清谈能为一宵长。乌金屡爇销寒气，红蜡频烧避月光。却爱两郎常侍教，书声隐隐过南墙。
又怀翰林诸公
作者：吴宽
朝代：明
体裁：七言律诗

古樗当户翠阴浮，畏暑时时候蓐收。人远端如隔千里，日长何止度三秋。焚香合送清泉饼，酌酒休誇白玉舟。赖有大床便午睡，只将幽梦绕瀛洲。
又次济之韵
作者：吴宽
朝代：明
体裁：七言律诗

庭燎光中序立齐，夜寒月到竹宫西。星辰近与天阶接，烟雾都将海市迷。韶乐九成来凤鸟，仙桥千丈卧虹蜺。骏奔不省今何处，但觉人寰景象低。
又次费廷言韵
作者：吴宽
朝代：明
体裁：七言律诗

月满蓬瀛树影涵，并游仙馆不胜惭。欧阳白战多诗禁，周泽清斋厌酒酣。兵卫森严环阙下，神光隐约起郊南。玉墀春宴明朝事，载望君恩四海覃。
又次韵使坐
作者：吴宽
朝代：明
体裁：七言律诗

此夜金茎浥露凉，谁家玉琯弄清商。河流屈曲东溟近，星彩阑干北斗长。法驾出宫千骑整，庙庭陈俎万松香。诗人抱病浑无寐，欲献豳风七月章。
又次韵吊郭璞墓
作者：吴宽
朝代：明
体裁：七言律诗

瘗鹤铭题陶隐居，当时同瘗骨应如。诗篇入选非唐制，艺术流传有晋书。山石棱棱孤冢在，江波滚滚一身馀。葬师寻穴嗟如许，气聚风藏事已虚。
又次韵惟立奉天殿进会典
作者：吴宽
朝代：明
体裁：七言律诗

缃帙装成进御初，綵舆仙乐下东除。史家未许依唐典，册府空闻纪宋书。陛楯夹陈云气绕，殿帘高捲日华舒。子云笔厎多清兴，欲和新篇恨不如。
又次韵李宾之
作者：吴宽
朝代：明
体裁：七言律诗

灵苗种后亭初筑，匠石园丁共玉成。聊复栖迟称小隐，不应服食学长生。盘中便可少苜蓿，阶下休誇有决明。欲向楣间乞题字，墨云飞动看英英。
又次韵纪谢赐物
作者：吴宽
朝代：明
体裁：七言律诗

红日初高启九�，诏传马上小黄门。物颁八座虽常例，身事三朝有旧恩。早戒吏人书象笏，暮开家庙勺牺尊。仰瞻喉舌公须应，囊括休占六四坤。
又次韵谢送银杏·其一
作者：吴宽
朝代：明
体裁：七言绝句

绿叶丛丛鸭脚攒，霜前摘取属园官。无花结实犹堪食，羞杀花王是牡丹。
又次韵谢送银杏·其二
作者：吴宽
朝代：明
体裁：七言绝句

玉子累累走大盘，老人手种食应难。闽南橄榄形虽似，待得回甘巳受酸。
又次韵进会典明日赐宴礼部
作者：吴宽
朝代：明
体裁：七言律诗

喜动龙颜睹巨编，礼曹开宴特传宣。祖宗政令侔三代，文武公卿合一筵。迁史仅终天汉事，周诗宜有鹿鸣篇。玉堂岁莫多嘉话，乌帽宫花席更联。